qundao/data-zh-poetry huggingface dataset:
温泉
作者：朱诚泳
朝代：明

坎德乘阴火，灵源一气真。玉壶冰瑩洁，岩窦雪嶙峋。汩汩浑非潦，溶溶暖似春。衣成单祫制，来学浴沂人。
温泉
作者：朱诚泳
朝代：明
体裁：五言律诗

坎德乘阴火，灵源一气真。玉壶冰莹洁，岩窦雪嶙峋。汩汩浑非潦，溶溶暖似春。衣成单祫制，来学浴沂人。
渭城少年行
作者：朱诚泳
朝代：明

洛下春深柳絮飞，渭城少年应忆归。马蹄偶入城南陌，相逢却是长安客。为言前日发秦台，而翁传语需君来。千门万户燕皆至，北苑南园花正开。年少寻春须及早，挥鞭疾上长安道。一路春光绝可怜，懵腾忽过斗城边。两两新妆临渭水，纷纷游骑满秦川。秦川自昔羡繁华，王孙公子争豪誇。门开朱户星初出，燕设青楼日未斜。倚醉联镳过戚里，九衢见者皆兴起。玉辔摇风马更骄，斗鸡赌得肯相饶。閒寻红粉来金市，喜听黄鹂过灞桥。桥下倡家新酒熟，解鞍就向倡家宿。美人纤手弄琵琶，酒边双脸蒸红霞。黄金掷与买今夕，少年肯负秦川花。
游仙谣
作者：朱诚泳
朝代：明

三花珠树春云香，琼楼十二凝寒光。灵童双吹白玉管，鹤背稳驾朝虚皇。虚皇身著云锦裳，手持北斗斟天浆。素娥两两鼓瑶瑟，綵軿绕绕飞鸾凰。历览须臾遍八荒，回首更欲攀扶桑。阆风玄圃隔尘世，海波万里空茫茫。
游仰天池留别性空和尚
作者：朱诚泳
朝代：明

绝巘灵湫一脉通，翠光垂彩浸虚空。三千世界红尘外，十二楼台宝镜中。琪树影长留晚照，昙花香煖递春风。我来自有三生约，最喜高人得远公。
游兴善寺
作者：朱诚泳
朝代：明

兴善古名刹，僻居城南陬。译经自唐代，遗迹于今留。绿树荫苔径，阒然清且幽。兹晨残暑退，凉风动新秋。乐哉二三子，闲暇从我游。行歌足胜览，乘兴还登楼。仰视玉宇阔，俯瞰清江流。南山当目前，雨过晴岚浮。无边好光景，收拾归吟眸。仆夫促归辕，清兴良未休。回瞻北斗城，月光过林丘。
游兴善寺
作者：朱诚泳
朝代：明

迢迢一径绿苔封，步入烟霞杳霭中。丈室老禅忘色相，庭前红杏自东风。
游山归
作者：朱诚泳
朝代：明

爱山连日作山行，未惬登临负此情。归去夜深诗梦里，依稀犹听涧松声。
游春
作者：朱诚泳
朝代：明

野鸟啼春弄晓晴，水光山色更分明。东君似助游人乐，故遣飞花管送迎。
游玄都观
作者：朱诚泳
朝代：明

扰扰游人去又来，乘閒也踏软红回。刘郎道士俱尘土，纵有桃花亦浪栽。
湘妃吟
作者：朱诚泳
朝代：明

茫茫楚泽湘云高，泽中禽兽多鸣号。君王猎射乐忘死，竟日驰驱无乃劳。不见秦人剧豺虎，正恐他年作囚虏。禽荒有戒在周书，我愿君王鉴前古。秦人笑谈楚人哭，贱妾忍尝禽兽肉。
湘神
作者：朱诚泳
朝代：明

泪染竹成斑，重华去不还。苍梧云一片，隔断九疑山。
溪上晚景
作者：朱诚泳
朝代：明

隔岸山光翠欲流，暂停骢马一遨游。断云阁雨天将暝，老叶惊风树已秋。争果野猿时聚散，傍船水鸟自沈浮。垂鞭缓策归来后，诗兴无边咏未休。
溪居
作者：朱诚泳
朝代：明

南市津相近，柴门日系船。晓峰明似画，春水远如天。鹅鸭应常数，凫鹥秪自怜。夜来风雨恶，龙过屋山颠。
滹沱冰合
作者：朱诚泳
朝代：明

浪说河冰肯信然，流澌不动果冰坚。非关天意怜王霸，汉业中兴本在天。
漫兴
作者：朱诚泳
朝代：明

俯仰乾坤自有馀，小轩无事日如如。眼前万物皆成乐，只看青山不看书。
漫兴
作者：朱诚泳
朝代：明

日日钩帘独看山，笔床茶灶伴清閒。幽人自得圜中趣，身外纷纷总不关。漫把新诗信口裁，雅怀终日赖渠开。等闲拍手高歌处，招得空庭白鹤来。
漫兴
作者：朱诚泳
朝代：明

李杜神游杳莫攀，于今谁敢擅吟坛。等閒欲琢惊人句，羞涩应惭下笔难。
漫兴
作者：朱诚泳
朝代：明

终南谁是主，分守愧明时。曹植非吾友，刘苍是我师。有园惟种竹，无日不吟诗。入夜重门合，天心月上迟。
漫兴
作者：朱诚泳
朝代：明

茫茫大化古还今，独向盈虚酌浅深。醉后语言休著耳，梦中富贵莫惊心。青山到底成黄土，白石谁云幻紫金。不见当年康节老，弄丸终日只閒吟。
漫兴·其一
作者：朱诚泳
朝代：明

日日钩帘独看山，笔床茶灶伴清閒。幽人自得圜中趣，身外纷纷总不关。
漫兴·其二
作者：朱诚泳
朝代：明

漫把新诗信口裁，雅怀终日赖渠开。等闲拍手高歌处，招得空庭白鹤来。
灞桥别意送徐进士还京
作者：朱诚泳
朝代：明

驱驰王事独贤劳，使节煌煌又入朝。红雨飞花长乐苑，绿波芳草灞陵桥。秦关百二山河壮，京国三千道路遥。宵旰只今图治切，早施经济答唐尧。
灞陵别意送夏廷赞行人还高邮
作者：朱诚泳
朝代：明

官河夹岸柳依依，有客西来衣锦归。诗思喜随花竞发，离心应比絮先飞。马头岳色春云淡，树底河声夜雨微。此去宁亲兼入觐，清时忠孝独无违。
灵台之下有灵沼焉然物换星移而无复于牣之兴因太息久之亦成一绝
作者：朱诚泳
朝代：明

垂鞭信马日西斜，灵沼吟看起叹嗟。鱼鳖成尘春水涸，年年惟见长桑麻。
灵囿盖文王蕃育鸟兽之所也予道经于兹而远想白鸟麀鹿之盛遂口占一诗云
作者：朱诚泳
朝代：明

阔野微茫入望迷，年年芳草一萋萋。可怜麀鹿搜寻尽，惟见斜阳白鸟飞。
点唇美人
作者：朱诚泳
朝代：明

笑取红绵拭镜光，香台珍重晓来妆。瓠犀微露朱樱破，猩血轻调玉笋忙。樊素年来添妩媚，乐天老去更疏狂。金笼鹦鹉惊相见，却怪风前笑语香。
烟
作者：朱诚泳
朝代：明

似雾纷还郁，如尘散复迷。斜阳芳草渡，细雨绿莎堤。入坞笼花放，沿山瘴鸟啼。何时天禄阁，照坐出青藜。
燉煌曲
作者：朱诚泳
朝代：明

何物蕃儿颜渥赭，生来个个能骑马。公然剽掠恣南行，河湟戍卒尸纵横。危城穷将呼天泣，都护不来谁救急。身无羽翼可能飞，一纪穷荒甘受围。万里长安无一使，丐兵回纥何时归。懦将既诛绫易麦，一饱何辞蹈锋镝。朝来群丑已登城，我军四面皆蕃声。万人解甲从蕃俗，强把皮裘更我服。每直年年寒食时，禠裘南向吞声哭。汉将黄金空满箧，不见征西能报捷。
燕
作者：朱诚泳
朝代：明

来往衔泥半落花，柳塘风暖日初斜。身轻已被当时妒，莫谩双飞入汉家。
燕歌行
作者：朱诚泳
朝代：明

天声远振祁连北，深入穷庐追猾贼。手提长剑光陆离，挥霍顿教天失色。一自将兵出玉关，年年出没风尘间。檄书只隔黑河水，狼烟近接贺兰山。行役谁人不怀土，马上操戈冒风雨。朝来更觉铁衣寒，怕见长天雪花舞。冻眼茫茫冻叶腓，寒鸦无数居人稀。巡边游骑畏逢敌，守寨尪兵愁被围。从戎自念经年久，每与将军作留后。里正来时为裹头，今日悠悠成白首。自是男儿志四方，马革包尸亦何有。匈奴未灭敢言归，独卧月明击刁斗。营中健卒日纷纷，料得何人建大勋。君不见牧羊人奴取侯印，汉家争说卫将军。
燕燕于飞
作者：朱诚泳
朝代：明

燕燕何处来，营巢寻旧主。斜冲碧柳烟，低掠青芜雨。逐絮绕回塘，衔泥过远浦。汉灰无复然，莫效当时舞。
爱梅歌
作者：朱诚泳
朝代：明

罗浮仙子名姑射，影落壶天澄玉质。严霜满地冱寒时，万木萧条更无匹。本来的的生面同，暗香浮动冰蟾中。老干虬蟠硬如铁，翠羽枝头夜袅风。我有爱梅癖，梦寐常见之。朝来散步绕花下，暮亦巡檐与鹤随。我爱梅花岂无意，爱渠剩有调羹味。岁寒心事愿结盟，共保坚贞莫轻弃。
牡丹
作者：朱诚泳
朝代：明

新曲传供奉，名花擅洛阳。风神应国色，标格自天香。百草皆为隶，孤丛特拟王。沈香亭在否，今古笑三郎。
牡丹亭侍亲夜宴
作者：朱诚泳
朝代：明

银烛辉煌照绮罗，绿云飞尽露银河。天香国色春无际，玉漏铜龙夜几何。翠袖舞风娇不起，凤笙吹月淡相和。霞杯满进长生酒，春到庭闱喜气多。
狂
作者：朱诚泳
朝代：明

口竭西江水，乾坤信所之。草髡张旭发，醉炙郭舒眉。抚掌高歌处，掀髯大笑时。凤兮今不返，且和接舆词。
独不见
作者：朱诚泳
朝代：明

举头望仙山，孤坐开水殿。芳草自成茵，落花复如霰。轻云逐翔鸾，绿树来新燕。光景满目前，杳然独不见。
独坐
作者：朱诚泳
朝代：明

深院无尘杂，朱门昼不开。阶前嫌客过，只恐破苍苔。
独坐
作者：朱诚泳
朝代：明

重门掩绿树，车马寂无喧。好鸟日相对，端居两忘言。爽籁解炎？，满庭松竹繁。怡然适吾趣，俗虑焉能干。
独坐
作者：朱诚泳
朝代：明
体裁：古风

重门掩绿树，车马寂无喧。好鸟日相对，端居两忘言。爽籁解炎�，满庭松竹繁。怡然适吾趣，俗虑焉能干。
猛虎行
作者：朱诚泳
朝代：明
体裁：乐府曲辞

落日暗深谷，酸风振孤城。山子饥负嵎，耽耽谁敢撄。伥鬼被渠役，地灵恣尔行。目光夹双镜，怒尾竖一旌。当途正择肉，依草饱食人。于乎猛虎天所憎，假手会遣飞将军。
猛虎行
作者：朱诚泳
朝代：明

落日暗深谷，酸风振孤城。山子饥负嵎，耽耽谁敢撄。伥鬼被渠役，地灵恣尔行。目光夹双镜，怒尾竖一旌。当途正择肉，依草饱食人。於乎猛虎天所憎，假手会遣飞将军。
玩假山池亭
作者：朱诚泳
朝代：明

新碧鳞鳞涨沙渚，一点红尘飞不起。好山四面画屏开，百斛青螺净如洗。从倚阑干日正长，濯缨何必临沧浪。假山虽假有真趣，云影倒蘸涵天光。
玩松石
作者：朱诚泳
朝代：明

郁郁涧畔松，凿凿岩下石。移来置庭阶，苍然古颜色。我生幸多暇，废卷对终日。苔藓点斓斑，霜风动萧瑟。尘埃隔人境，庶以慰幽寂。
理发美人
作者：朱诚泳
朝代：明

金盆沐罢水沈香，谩解双鬟趁晚凉。蝉翼轻盈笼薄雾，鸦翎闪烁出残汤。凝脂翠缕风前滑，窣地青丝镜里长。恼杀多情惊一见，似曾行雨下巫阳。
琴书自乐
作者：朱诚泳
朝代：明

我家肇造自皇祖，我祖分茅守西土。嗣予理国日兢兢，宁敢流连纵歌舞。宁王吹笛岐王醉，肉盘多少申王妓。猎车十乘走南山，浪说齐王多快意。前鉴斯人皆覆车，吾之二友惟琴书。五弦远慕有虞圣，六籍学为孔子徒。琴满锦囊书满库，游心太始何真素。百年三万六千日，日日追陪送乌兔。
瑞香次韵
作者：朱诚泳
朝代：明

异种产南方，移来道路长。牡丹空国色，桂子自天香。雅有清癯意，浓无滑腻妆。岁寒怜尔在，高出压群芳。
甲辰元夕
作者：朱诚泳
朝代：明

今夕复何夕，蟾光喜未阴。笙歌嫌漏促，灯火觉更深。人事如朝暮，年华自古今。细翻新乐府，转调入沈吟。
甲辰元夕同戴松崖吴元素郑子初汤俟庵诸先生燕集时在镇安邸
作者：朱诚泳
朝代：明

长安初霁雪，元夕值丰年。盛聚文章士，弘开翰墨筵。星桥通贝府，火树烛瑶天。莫惜今宵醉，流光等逝川。
甲辰岁关中大祲
作者：朱诚泳
朝代：明

关中连岁天无雨，泾渭扬尘水如乳。时当四月景清和，却讶炎蒸乃如许。太华终南无片云，草树焦枯欲自焚。流移老稚日如蚁，啼饥远近声相闻。面垢头髼衣百结，手足胼胝泪成血。流离血属各天涯，多少僵尸委沟壑。见此令人心孔伤，鼎钟那忍居高堂。安得陈陈万仓粟，分炊尽使充饥肠。露跣告天谁最苦，诚悃无由达天府。欲凭大手挽银河，沛作甘霖满西土。
画眉次韵
作者：朱诚泳
朝代：明

宫样妆成忽自惊，剩添螺绿转分明。平铺秋水双蛾秀，淡抹春山八字横。颦学西施偏有态，妩怜京兆最多情。等閒莫对弯弯月，只恐嫦娥也妒争。
画马
作者：朱诚泳
朝代：明
体裁：七言绝句

千金骏骨异寻常，绝漠曾经百战场。四海于今幸无事，任渠刍牧华山阳。
画马
作者：朱诚泳
朝代：明

千金骏骨异寻常，绝漠曾经百战场。四海於今幸无事，任渠刍牧华山阳。
留春词
作者：朱诚泳
朝代：明

几欲留君不暂留，落花无数逐东流。明年依旧城南约，莫惜繁红满树头。
病鹦鹉
作者：朱诚泳
朝代：明

灵禽不耐病摧残，衣褪秾蛾嘴褪丹。无力似人方倦极，有情对主欲言难。云深陇树归心远，月满秦楼旧梦寒。敲损玉壶浑不应，空馀香稻长阑干。
登城
作者：朱诚泳
朝代：明

层城百尺势凌虚，四面青山列画图。北极九重红日近，南山双垄白云孤。天连迥野迷高下，烟抹平林淡有无。长啸一声回首处，夕阳归雁落汀芦。
登山与强景明伴读联句
作者：朱诚泳
朝代：明

南山何崔嵬，浑融出天匠。百二古称雄，封疆今独壮。高于列雉城，秀比施屏障。导骑俾暂休，肩舆聊一上。霏岚湿我衣，落絮沾行仗。峰峦露晓晴，乾坤正春酿。山鸟自和鸣，山花亦争放。山溜讶琴鸣，山云若潮涨。崚嶒倦跻攀，佳丽足瞻望。悠悠引旆旌，浩浩牵情况。遥看泰华峰，真乃丈人行。咫尺近星辰，分明履蓬阆。俯察白云低，遐观清渭漾。高兴入微茫，新诗给酬倡。薄暮始言归，赏心讵能忘。山灵肯爽盟，岁岁期相访。
登山曲
作者：朱诚泳
朝代：明

平明出门去，驱车升上头。岚光青可掬，山色翠如流。黄莺鸣远树，白云起深湫。莲宫日辉辉，松观风飕飕。猿吟窥果熟，鹿眠藉莎柔。因怜尘世浊，翻爱山中幽。蓬壶阻东海，羽人在丹丘。安得驭飞凤，万里恣遨游。
登山诗
作者：朱诚泳
朝代：明

晨兴驱吾车，驾言徂南山。岂徒汗漫游，直欲陟其巅。冷冷起长啸，飘然振羽翰。鸟道数千仞，宛若登天难。回辕憩林麓，临流濯缨冠。急湍泻长坂，閒云出层峦。丛兰散清馥，幽禽时间关。隐沦慕肥遁，羁绊迫尘寰。斜阳催我归，回首空长叹。
登府城望祖母陈太妃茔
作者：朱诚泳
朝代：明

乐游原近少陵原，芳草萋萋接远天。惆怅慈颜无复见，不禁双泪一潸然。
登斗宝台
作者：朱诚泳
朝代：明

肩舆隐隐陟崔嵬，笑问秦人斗宝台。胜负千年同一梦，东风惟有野花开。
登楼
作者：朱诚泳
朝代：明

百二金汤浮六幕，凭虚如上蓬莱阁。九州下视不盈眸，何用盘游纵骝骆。幸分茅土守西方，景行东平为善乐。金罍有酒谩如泉，燮理浅深随意酌。中人掖我登云梯，长恐檐头星斗落。终南泰华献奇峰，万朵芙蓉簇花萼。有时金碧变云霞，似避吾诗愁律缚。北辰拱捧望神京，天柱高悬云漠漠。丹心飞绕紫宸居，恨不当轩展葵藿。回头有泪洒松楸，雨露寒霜感丘壑。龙蟠虎踞本天成，马鬣牛眠欣有托。浩歌穹壤不胜情，歌罢清风起寥廓。坐听佩响落珊珊，恍惚仙人下黄鹤。
登楼
作者：朱诚泳
朝代：明

閒来不忍倚危楼，一度凭高一泪流。极目青山斜照里，寒烟衰草接松楸。
白云窝
作者：朱诚泳
朝代：明

为霖有待济恒旸，暂托幽栖覆苑墙。缥缈远连天漠漠，氤氲微露月茫茫。晴窗影堕琴书润，午榻阴生枕簟凉。苍狗白衣随变幻，肯教飞梦落高唐。
白兔
作者：朱诚泳
朝代：明

金精孕秀产明时，三窟祥生玉雪姿。异种料应尘世少，仙胎元是月宫遗。冰崖卧处人难见，草径行来犬易知。好共蓬山雪毛鹿，去随阿母宴瑶池。
白牡丹
作者：朱诚泳
朝代：明

洗却红妆面，天然粉态真。花王冰作骨，姑射水为神。缟袂迎风暖，琼杯捧露新。东皇嫌冶丽，别幻一般春。
白牡丹
作者：朱诚泳
朝代：明

素娥乘月下琼楼，脱却天香紫绮裘。游遍洛阳无伴侣，凌风骑鹤到扬州。
白纻辞
作者：朱诚泳
朝代：明

白纻纤纤累成疋，丝丝是妾机中织。欲制春衫寄远人，亲向姑前弄刀尺。衣成著意封题去，背立东风垂玉箸。明年于役倘未归，肯惜为君裁白纻。
盆池
作者：朱诚泳
朝代：明

凿破庭前地，光含鉴影多。雨馀添小涨，风急动微波。冷浸一拳石，平铺数点荷。儿嬉同泖曲，吾亦放吾歌。
盩厔之南三十里有台焉相传为马融读书之所予闻六籍穿凿于汉儒而女乐生徒之缪亦可资千古一笑途次口占一律聊以吊南郡太守云
作者：朱诚泳
朝代：明

扶风家世汉通儒，不重椒房重道腴。庐郑久从高弟列，严敦敢望后尘无。春围绛帐人如玉，月满荒台树有乌。况是临江遗庙在，春风十里长蘼芜。
相思曲
作者：朱诚泳
朝代：明

去日春光未老，别来秋意方深。明月寒更砧杵，丁东敲碎侬心。
看花吟
作者：朱诚泳
朝代：明

紫抺红遮正恼人，可堪随水逐轻尘。閒来识得天机在，看到梅花未破春。
看花唫
作者：朱诚泳
朝代：明

寒暑恒代谢，四时迭推迁。百年光景驹过隙，人生安得长少年。君不见园中花，铅华不久落尘沙。又不见晋石崇，十里锦帐围春风。豪华安得镇常在，回首万事浮云空。昼短夜长须秉烛，东皇明日回辕促。
看雪
作者：朱诚泳
朝代：明

雨花云叶逞新奇，剪水何人夺化机。掌上芙蓉旋玉女，空中缟素簇琼妃。郊原瘦蹇冲寒去，野渡轻蓑薄暮归。最是柱头惊旧鹤，烂银城郭此时非。
短歌行
作者：朱诚泳
朝代：明

黄河水，日夜东流无暂已。金谷花，红芳不久委尘沙。水流花落年华改，绿鬓朱颜肯相待。百千万古埃壒间，贵贱贤愚有谁在。
社日
作者：朱诚泳
朝代：明

社鼓年年响，村醪处处同。物丰人自乐，赛尽蜡还通。庭院来巢燕，江湖叫塞鸿。炮羔兼䐑脍，随地得民风。
祀祖母太妃茔偶作
作者：朱诚泳
朝代：明

皇天渺无际，后土广且深。缅怀大母恩，空伤寸草心。雨露既沾濡，松楸散清阴。瞻望杳容仪，不闻謦欬音。俎豆式前陈，聊复昭寸忱。感慨热中肠，涕泗沾衣襟。
神骏歌
作者：朱诚泳
朝代：明

渥洼龙种世所稀，一一标格矜权奇。房精变化降下土，飘逸肯受黄金羁。良造一朝司控制，歘然雷电霜蹄随。周王图里空驰骤，韩干笔端非所知。当日临淮曾破敌，贼锋辟易何能为。圣皇揽驭清寰宇，猛气雄姿谁敢窥。恩深伏枥亦知报，万里沙场力未疲。骏兮骏兮安得复生一十二，为我扫除边警苏疮痍。
秋声
作者：朱诚泳
朝代：明

凉飙起天末，万籁发商音。候雁霜前度，寒蛩月下吟。小楼吹短笛，何处捣残砧。满耳秋声入，离人思不禁。
秋夜
作者：朱诚泳
朝代：明

明月淡流光，凭阑夜方寂。梧飘金井寒，露下瑶阶湿。
秋夜
作者：朱诚泳
朝代：明

月光透绮疏，露华湿金井。疏枝惊鹊堕，腐草流萤冷。入秋情转多，况复寒宵永。默坐当前墀，素心徒耿耿。
秋夜
作者：朱诚泳
朝代：明

月满西楼户半开，晚风黄叶走空阶。偶然得句高歌处，肯为悲秋恼壮怀。秋声溢耳不堪听，燕坐高斋户半扃。霁月满窗明似昼，梧桐如雨下空庭。玉漏沈沈夜未央，博山销尽水沈香。月明露下微风动，添得虚堂一味凉。切切寒蛩草际鸣，露华秋气两凄清。空庭久坐不成寐，明月满阶砧杵声。抱得瑶琴月下弹，不知梧影过雕阑。长空万里秋无际，白鹤一声风露寒。露下高梧夜若何，广庭云霁月明多。怪来诗骨清如许，一榻凉生透越罗。虚堂风露两凄清，宝鸭香销冷画屏。卧看碧空凉似水，银河耿耿度双星。梧桐萧瑟发清商，秋入屏帏枕簟凉。诗思满怀浑不寐，一灯风雨乱啼螀。
秋夜
作者：朱诚泳
朝代：明

烛黯绯罗火尚温，卧闻清漏咽重门。露漙仙掖兰香细，月转雕栏桂影繁。遣戍有怀劳士马，维藩无补愧君恩。起来吟得悲秋句，却怪诗魔恼梦魂。
秋夜·其一
作者：朱诚泳
朝代：明

月满西楼户半开，晚风黄叶走空阶。偶然得句高歌处，肯为悲秋恼壮怀。
秋夜·其七
作者：朱诚泳
朝代：明

虚堂风露两凄清，宝鸭香销冷画屏。卧看碧空凉似水，银河耿耿度双星。
秋夜·其三
作者：朱诚泳
朝代：明

玉漏沈沈夜未央，博山销尽水沈香。月明露下微风动，添得虚堂一味凉。
秋夜·其二
作者：朱诚泳
朝代：明

秋声溢耳不堪听，燕坐高斋户半扃。霁月满窗明似昼，梧桐如雨下空庭。
秋夜·其五
作者：朱诚泳
朝代：明

抱得瑶琴月下弹，不知梧影过雕阑。长空万里秋无际，白鹤一声风露寒。
秋夜·其八
作者：朱诚泳
朝代：明

梧桐萧瑟发清商，秋入屏帏枕簟凉。诗思满怀浑不寐，一灯风雨乱啼螀。
秋夜·其六
作者：朱诚泳
朝代：明

露下高梧夜若何，广庭云霁月明多。怪来诗骨清如许，一榻凉生透越罗。
秋夜·其四
作者：朱诚泳
朝代：明

切切寒蛩草际鸣，露华秋气两凄清。空庭久坐不成寐，明月满阶砧杵声。
秋夜即事
作者：朱诚泳
朝代：明

深宫夜静金风冷，满地梧桐漏疏影。月华漾漾露零零，长唳一声闻鹤警。我时无睡倚床屏，百感中来万事并。披衣起步庭阶下，不觉技痒诗相萦。金炉爇火焚龙脑，偶尔诗成问房老。试听吾诗汝解不，玄酒元来淡方好。银烛高烧夜未央，隔帘爽气侵衣裳。侍儿似解主人意，得句便欲移新腔。对景谁能负今夕，佐兴还须泻云液。试教歌我秋夜篇，一片商声振金石。
秋夜斋居与娄克让宪使马启东大参刘文纲少参联句
作者：朱诚泳
朝代：明

玄鸟初归去，宾鸿属仲秋。金风时渐爽，火气已全收。清庙深还邃，斋居阒且幽。传呼严夜禁，次第报更筹。奉祀遵明训，为邦赖至休。茅分秦社稷，位重汉诸侯。肥腯供尝献，丰年获岁酬。神明歆懿德，辅弼赞嘉猷。每惧名难副，深惭礼未周。精诚元自集，职业素能修。仁义钦天道，忠勤释帝忧。春台恒盎盎，寿域日优优。相祀劳公等，宾筵总畯流。纲维端有本，感格岂无由。内外能脩谨，神人永附投。年年如此夜，赓和从珠旒。
秋夜曲
作者：朱诚泳
朝代：明

梧桐一叶飞金井，唧唧虫鸣露华冷。明月流辉入绮疏，夜深照见娉婷影。心切辽阳在何处，千里云山渺烟树。征鸿嘹呖度西风，恨身不逐鸿飞去。起来独自步中庭，耿耿双星河汉横。几回徙倚不成寐，银烛光寒摇画屏。
秋夜长
作者：朱诚泳
朝代：明

秋夜长，明月光，露华洗天金气凉。寒虫候雁两何苦，声逐西风来枕傍。彷徨披衣坐夜深，丁东又听捣衣砧。残烛荧荧更漏静，无端万事皆萦心。
秋夜雨晴
作者：朱诚泳
朝代：明

灏气横秋玉露浮，瑶天云静雨初收。虚堂添得凉如许，珠箔通宵不上钩。银蟾万里转长空，玉宇琼楼入望中。夜静天香飞满院，纷纷桂子坠西风。
秋夜雨晴
作者：朱诚泳
朝代：明

雨馀林暑尽消残，凉气侵肤却素纨。万里碧空秋淡淡，一天清露夜漫漫。桂香暗结黄金粟，桥影斜涵白玉盘。清思满襟浑不寐，诗成还倚曲阑干。
秋夜雨晴·其一
作者：朱诚泳
朝代：明

灏气横秋玉露浮，瑶天云静雨初收。虚堂添得凉如许，珠箔通宵不上钩。
秋夜雨晴·其二
作者：朱诚泳
朝代：明

银蟾万里转长空，玉宇琼楼入望中。夜静天香飞满院，纷纷桂子坠西风。
秋夜露坐
作者：朱诚泳
朝代：明

云散雨初收，长空灏气浮。露华笼月色，白苧不胜秋。
秋夜露坐
作者：朱诚泳
朝代：明

大火流天末，金井飞梧桐。草枯露华湿，莲衰池影空。招摇向参宿，鸣蛩泣西风。中夜耿不寐，孤坐明月中。炎凉逐时改，感慨徒忡忡。
秋山行客图
作者：朱诚泳
朝代：明

凉生疏树雨初收，山气沾衣翠欲流。何物骑驴痴老子，摇鞭吟断一天秋。
秋思
作者：朱诚泳
朝代：明

银汉无声月正辉，西风吹透越罗衣。玉关铁甲人多少，北雁归时尚未归。
秋意
作者：朱诚泳
朝代：明

金帝行权代祝融，先声已自到梧桐。凉生虚室蟾光澹，爽入疏帘露气通。梁燕刻期辞旧垒，池荷一夜坠嫣红。青奴白扇均休怨，夏日貂裘亦尔同。
秋日即事
作者：朱诚泳
朝代：明

水净鹭拳沙，天空鹜带霞。数声楼外雁，几点树头鸦。露冷枫飘叶，霜轻菊吐花。独怜关外戍，乡思动胡笳。
秋日牡丹
作者：朱诚泳
朝代：明

万木皆萧索，何缘有此风。飘香同桂子，敛色陋芙蓉。露冷春容在，霜清晓睡浓。悲秋嘲可解，莫妒宋词工。
秋晓
作者：朱诚泳
朝代：明

唱彻金鸡曙色开，银灯犹自落寒煤。朱帘捲起梧桐月，满地清霜画角哀。
秋柳
作者：朱诚泳
朝代：明

纤腰何太瘦，疏影乱婆娑。昨夜西风急，空庭落叶多。
秋柳
作者：朱诚泳
朝代：明
体裁：五言绝句

长条摧落叶，犹自弄轻柔。扳折休教尽，还留系客舟。
秋柳
作者：朱诚泳
朝代：明

长条摧落叶，犹自弄轻柔。扳折休教尽，还留繫客舟。
秋江小景
作者：朱诚泳
朝代：明

极目长江万顷秋，石尤风起荡渔舟。投竿一叟推篷坐，似为青山半日留。
秋江晚渡图
作者：朱诚泳
朝代：明

寒江波冷西风急，况是津头日将夕。长年引手费招呼，搔首携囊空伫立。乾坤扰扰嗟浮生，烟波万里争微名。如此风涛竟安适，旁观颠覆令人惊。商人冒险如平地，只说茶船千倍利。湘流东下欲兼程，鱼腹埋魂真可畏。独有渔翁不为钱，渔歌欸乃叩渔船。得鱼换酒醉明月，一轮还系江之边。忆昨龙眠为写图，金壶墨汁何模糊。高堂挂壁坐兴叹，知者还应寻坦途。
秋江访友画
作者：朱诚泳
朝代：明

秋江雨初歇，江波漫矶石。鸿雁杂轻鸥，泛泛点寒碧。松风萝径深，抱琴有游客。相见复相违，苍苔掩行迹。
秋祀山川偶成
作者：朱诚泳
朝代：明

珊珊玉佩候严更，躬祀山川体至情。匝地风云初缭绕，一天星斗正澄清。洋洋神贶应来格，肃肃愚衷愧未诚。但愿满郊禾黍熟，普教民物遂生成。
秋辞
作者：朱诚泳
朝代：明

月下弹瑶瑟，花前弄玉箫。宫沟水清浅，信是不通潮。楼外月华明，孤帏别梦惊。画屏劳辗转，肠断辘轳声。
秋辞·其一
作者：朱诚泳
朝代：明

月下弹瑶瑟，花前弄玉箫。宫沟水清浅，信是不通潮。
秋辞·其二
作者：朱诚泳
朝代：明

楼外月华明，孤帏别梦惊。画屏劳辗转，肠断辘轳声。
秋闺
作者：朱诚泳
朝代：明

铜龙漏咽良宵永，风透玉楼罗袂冷。倚遍阑干思悄然，云鬟斜亸谁为整。溅齿梅酸蹙黛蛾，闲愁默默当如何。举头碧落星河淡，露下空庭金气多。归来香烬银缸灭，半窗凉影梧桐月。
秋雨
作者：朱诚泳
朝代：明

西风吹淅沥，檐溜响浪浪。废沼添寒绿，疏林落萎黄。天边迷去雁，阶下乱啼螀。滴碎羁人梦，音书滞一乡。
秋风
作者：朱诚泳
朝代：明

蘋末萧萧起，编茅尚几家。井寒梧叶堕，圃老菊香赊。阶下蛩声切，天边雁影斜。晓来青镜里，吹鬓落霜花。
端阳宴中题扇分送镇巡藩臬
作者：朱诚泳
朝代：明

一年佳节属端阳，小殿钩帘日正长。丝竹喜同秦客醉，帆樯翻笑楚人狂。红衣出水莲初试，白雪登盘麦始尝。见说南薰能解愠，还须大手为宣扬。
端阳日池亭对雨
作者：朱诚泳
朝代：明

何事秦人怜楚节，家家蒲酒相怡悦。苫居嗟我久忘情，停诵蓼莪罢朝谒。肩舆暂出坐池亭，悠然喜见南山青。忽惊头上黑云起，四檐飞瀑声泠泠。却忆吴侬当此日，竞渡龙舟逞飞疾。锦幖夺得气凌人，不管沈骸坠蛟室。从来楚俗恤无辜，千古犹怜屈大夫。角黍綵丝传故事，三闾精爽今存无。为话前贤挥玉麈，汨罗江远伤遭遇。离骚读罢鉴前王，谩听淋漓池上雨。
竹亭偶成
作者：朱诚泳
朝代：明

自笑耽幽僻，能忘对此君。绿云环冉冉，苍雪落纷纷。晚节经霜见，秋声入夜闻。渭川湘水趣，未许俗人分。
竹影
作者：朱诚泳
朝代：明

满地清阴匝，扶疏漏日光。凭谁施妙手，水墨写潇湘。
竹枝词
作者：朱诚泳
朝代：明

袅袅万竿秋影，点点二女泪痕。试听鹧鸪声里，满川风雨黄昏。
竹窗写兴
作者：朱诚泳
朝代：明

幽轩潇洒傍宫墙，种得新筠绕画廊。寒色满林秋淅淅，绿阴匝地晓苍苍。小窗不雨书常润，矮榻无风簟亦凉。一点红尘无处著，分明身世在潇湘。满院琅玕绿染成，苍茫秋色弄阴晴。如云谩作纷纷态，带雨常为簌簌声。陆地何时无翠滴，炎天终日有寒生。我来不是閒乘兴，共结冰霜岁晚盟。一片湘云压画栏，凤毛零乱绿成团。香生箨粉晴犹堕，翠滴苔花湿未乾。帘影低垂秋雾薄，玉声轻弄晚风寒。傍人莫讶耽幽兴，尽日微吟独倚阑。轩居幽僻断尘纷，不种秾华种此君。晴翠拂檐秋瑟瑟，绿阴垂地画氲氲。满庭碎玉人空扫，半亩清风鹤共分。读罢武公淇澳句，不知帘外已斜曛。
竹窗写兴
作者：朱诚泳
朝代：明

锦绷初脱势凌云，劲节从来说此君。一点虚心能契我，开窗风月每平分。
竹窗写兴·其一
作者：朱诚泳
朝代：明

幽轩潇洒傍宫墙，种得新筠绕画廊。寒色满林秋淅淅，绿阴匝地晓苍苍。小窗不雨书常润，矮榻无风簟亦凉。一点红尘无处著，分明身世在潇湘。
竹窗写兴·其三
作者：朱诚泳
朝代：明

一片湘云压画栏，凤毛零乱绿成团。香生箨粉晴犹堕，翠滴苔花湿未乾。帘影低垂秋雾薄，玉声轻弄晚风寒。傍人莫讶耽幽兴，尽日微吟独倚阑。
竹窗写兴·其二
作者：朱诚泳
朝代：明

满院琅玕绿染成，苍茫秋色弄阴晴。如云谩作纷纷态，带雨常为簌簌声。陆地何时无翠滴，炎天终日有寒生。我来不是閒乘兴，共结冰霜岁晚盟。
竹窗写兴·其四
作者：朱诚泳
朝代：明

轩居幽僻断尘纷，不种秾华种此君。晴翠拂檐秋瑟瑟，绿阴垂地画氲氲。满庭碎玉人空扫，半亩清风鹤共分。读罢武公淇澳句，不知帘外已斜曛。
竹轩与致政阎文振方伯吴元素长史汤以脩纪善强景明伴读联句
作者：朱诚泳
朝代：明

小轩初洒扫，走价速嘉宾。暖日扶晴霭，清风绝点尘。青阳回北斗，淑气溢西秦。土润龙孙迸，苔穿玉版新。高贤应与契，乐事自相因。侍从多名侣，吾王乃主人。疏泉分地脉，举酒乐天真。坐爱淇园秀，遥分湘浦春。虞韶谐古调，葛杖是前身。劲节怜贞士，虚心忆直臣。信知渠自得，宁厌客来频。有物邀同赋，相忘许任真。百壶？尽醉，一视喜同仁。把笔承颜晚，飞觞入手频。诗坛开胜集，文会属兹晨。黄道年逢卯，青龙月建辰。生成皆帝力，雨露总天均。讵用湔沂水，何须钓渭滨。此君端可托，尤物岂须珍。让国夷齐瘦，辞荣渊宪贫。玉妃堪作偶，髯叟可为邻。影落应千尺，林成拟十旬。投壶资作矢，烹茗代为薪。酒量真无敌，诗成觉有神。一腔情浩浩，四座喜津津。令肃愁深罚，才悭愧效颦。曳裾蒙覆帱，叨禄荷陶钧。睿藻光云汉，清辞冠缙绅。欣逢今子建，文治正彬彬。
竹轩与致政阎文振方伯吴元素长史汤以脩纪善强景明伴读联句
作者：朱诚泳
朝代：明
体裁：五言排律

小轩初洒扫，走价速嘉宾。暖日扶晴霭，清风绝点尘。青阳回北斗，淑气溢西秦。土润龙孙迸，苔穿玉版新。高贤应与契，乐事自相因。侍从多名侣，吾王乃主人。疏泉分地脉，举酒乐天真。坐爱淇园秀，遥分湘浦春。虞韶谐古调，葛杖是前身。劲节怜贞士，虚心忆直臣。信知渠自得，宁厌客来频。有物邀同赋，相忘许任真。百壶�尽醉，一视喜同仁。把笔承颜晚，飞觞入手频。诗坛开胜集，文会属兹晨。黄道年逢卯，青龙月建辰。生成皆帝力，雨露总天均。讵用湔沂水，何须钓渭滨。此君端可托，尤物岂须珍。让国夷齐瘦，辞荣渊宪贫。玉妃堪作偶，髯叟可为邻。影落应千尺，林成拟十旬。投壶资作矢，烹茗代为薪。酒量真无敌，诗成觉有神。一腔情浩浩，四座喜津津。令肃愁深罚，才悭愧效颦。曳裾蒙覆帱，叨禄荷陶钧。睿藻光云汉，清辞冠缙绅。欣逢今子建，文治正彬彬。
竹风
作者：朱诚泳
朝代：明

拂拂起林梢，扶疏影动摇。湘娥鸣玉佩，秦女弄琼箫。锦箨飘香粉，青鸾舞翠翘。王猷当此际，尘虑定应消。
素扇歌
作者：朱诚泳
朝代：明

我家近似筼筜谷，不种蔷薇种脩竹。呼僮洗出化龙枝，错落金刀削寒玉。宛转雕珰献雪肤，清风满座来吾徒。飒然置我湘帘底，手持半月摇冰壶。一开一阖真奇绝，肯把双瞳迷五色。等閒欲倩右军书，却恐霜笺污烟墨。高情雅淡本相同，此柄还君掌握中。会当扫尽三庚热，笑骑白凤凌丹空。
紫骝马
作者：朱诚泳
朝代：明

旧日紫骝马，于今谁复看。犹能随破虏，相与战呼韩。岁久头颅老，风酸战骨寒。新驹初堕地，眼见试金鞍。
红杏
作者：朱诚泳
朝代：明

艳夺晚霞红，繁开细雨中。何如庭下竹，孤节傲霜风。
红梅
作者：朱诚泳
朝代：明

美人宴罢罗浮月，一片春云锦屏热。困倚东风逞醉妆，水晶宫里飞香雪。宿酲满颊朝未消，脱却素衣披绛绡。岁寒自许心如铁，俗李粗桃徒尔娇。
红梅花
作者：朱诚泳
朝代：明

自是孤山玉雪标，东风吹暖上林梢。夜深误入罗浮梦，两颊馀酣晓未消。
红牡丹
作者：朱诚泳
朝代：明

天风吹破锦云团，凉沁胭脂露未乾。好似玉环妆束罢，绛罗衫袖拂阑干。
约戴松崖赏梅因出巡不果
作者：朱诚泳
朝代：明

宫庭万玉拥新梅，曾约逋仙共酒杯。千里独怜青眼别，一襟谁为故人开。漫劳疏影横窗入，徒有寒香扑面来。欲折一枝烦远使，岂胜搔首望兰台。
纪梦
作者：朱诚泳
朝代：明

深宫传蜡烛，侍儿治我床。心虚静无事，安眠纳微凉。俄然梦一人，黑色颀而长。衣冠存古制，玉佩鸣锵锵。粲然顾予笑，眉目如有光。自言忝西伯，陵丘在咸阳。我闻惊且拜，无乃周文王。抠趍将复请，云车忽飞扬。梦回长太息，沈沈夜未央。夙兴具圭冕，宝鼎燃瓣香。孝慈与仁敬，明明垂典章。文王真我师，千载讵敢忘。
纸帐
作者：朱诚泳
朝代：明

海国裁成别样新，白云一片净无尘。流苏香煖懵腾处，可有梅花梦里春。
细柳营实汉文劳军之地也予读汉史而追思其事若亚夫者可谓真将军矣彼棘门灞上之军有如儿戏者岂可同日而语哉因成一绝以吊亚夫云
作者：朱诚泳
朝代：明

赐复捐租久罢兵，将军身后只空营。棘门灞上俱尘土，青史何劳纪姓名。
经废寺
作者：朱诚泳
朝代：明

楼台金碧委尘埃，黄叶填门昼不开。坏壁有基缘薜荔，断碑无字蚀莓苔。谈经问偈僧何在，吊古寻幽我独来。最是不堪惆怅处，斜阳枯木鸟声哀。
经横渠镇废寺
作者：朱诚泳
朝代：明

瞻彼空王宅，依稀旧迹存。雨馀苔满壁，风搅叶堆门。石鼎香烟断，崖碑字刻昏。异僧回月下，扫石忆精魂。
绣思曲
作者：朱诚泳
朝代：明

碧纱如烟春昼长，玉桃花绽东风香。小屏深坐悄无语，越罗刺到双鸳鸯。凝神想像阳台去，心绪纷纷乱如絮。百啭流莺和泪闻，声声正在人愁处。宝篆烟消金鸭冷，碧云天外红轮暝。重整残妆启镜奁，镜中怕见孤鸾影。
绯桃
作者：朱诚泳
朝代：明

竟日本无言，红芳簇锦园。渔郎无迹到，不是武陵源。
绿筠轩
作者：朱诚泳
朝代：明

一区幽寂地，寒绿万竿馀。秀色当窗见，凉阴入座虚。风帘声簌簌，雨榻梦蘧蘧。比管还吹凤，翩翩上玉除。
绿阴清昼
作者：朱诚泳
朝代：明

金炉香烬日初永，鼓吹声闻厌蛙黾。槐阴满地翠且重，水畔坐移帘底影。飘飘天末轻风来，凉生小殿胜蓬莱。苑墙花雾尚红湿，来青楼下净飞埃。谈边霏雪能销暑，宾从凭谁供笑语。綀衣隔竹敲南薰，一曲潇湘带烟雨。支颐尤爱诵南华，逍遥物外奚纷哗。小奴引绠汲深井，为我细煮黄金芽。朱阑绣户遮筠箔，翠袖红裙恣欢谑。扰扰浮生醉梦中，白昼如年惜抛却。
置酒高堂上
作者：朱诚泳
朝代：明

置酒高堂上，四座皆戚戚。炰羔且为乐，何须叹今昔。嗟此座中人，流年多半百。垆金几时黄，头发日夜白。大药不可期，乌蟾苦相迫。昨日诧人豪，今朝由鬼伯。人生真梦幻，世事一局奕。儿孙自儿孙，无烦广田宅。所以置此酒，诸君宜醉适。当筵如不饮，宁无负今夕。生前酒一杯，身后土三尺。达人贵知命，烂醉乃长策。
羽林郎
作者：朱诚泳
朝代：明

戮力收城后，承恩下紫宸。电飞骝马疾，日绚锦袍新。邃閤宵藏妓，长途昼杀人。赦书终见宥，依旧佩麒麟。
翁离
作者：朱诚泳
朝代：明

拥离趾中营室美。何以树之桃与李。拥离趾中。
翠微之西有山之小者其拱秀若屏障然有沣水出于其间固可爱玩且有寺曰丰德亦可憩也因成一绝
作者：朱诚泳
朝代：明

沣水桥西小径通，好山如画倚晴空。禅关欲扣知何处，隐隐钟声紫翠中。
老师张先生致政还蜀久无音信忽闻讣报诗以哀之
作者：朱诚泳
朝代：明

解印当年故里归，三千蜀道雁书稀。天涯此日闻哀讣，肠断风前泪满衣。
自曲江而来有浮屠耸立于霄汉间者则雁塔也寺曰慈恩尚仍唐扁但钟鱼之盛车马之游则相去远矣漫成一诗聊用吊古云耳
作者：朱诚泳
朝代：明

阳鸟何年此瘗形，浮屠谁搆尚亭亭。上林无复传苏扎，萧寺犹惊语梵铃。势压澄江蟠地轴，影移残照碍空冥。一从韦肇题名后，人物依稀世几经。
自樊川而来经曲江池因忆唐人之春游者莫盛于此物换时移而今之所见第参差烟树而已浩叹之馀继之以诗
作者：朱诚泳
朝代：明

曲江池畔黍离离，肠断慈恩寺里诗。谢馆夕阳归昨梦，琼宫秋草祗荒基。锦筵待士乘春早，翠袖留人觉夜迟。细柳新蒲俱不见，风光又减少陵时。
自题小像
作者：朱诚泳
朝代：明

石田挥笔写吾真，身外谁知更有身。报国寸心元自赤，流年双鬓欲成银。爱山常与山为主，种竹谁知竹是宾。茶灶笔床随处有，优游天地一閒人。
致政康都阃别业去咸阳仅十里其居枕沣水甚有幽致都阃谒予于道左请留予为之一饭因贻以诗
作者：朱诚泳
朝代：明

将军别墅枕沣河，此日停骖试一过。绕舍笙簧流水急，当门图画好山多。暖风鸡犬鸣深树，斜日牛羊卧软莎。应有杜陵馀兴在，东桥欲问讯如何。
舞风杨柳
作者：朱诚泳
朝代：明

灞陵桥畔晚依依，摇荡春光力尚微。汉燕身轻斜亸袖，白蛮腰瘦不胜衣。长条偏藉吹嘘力，弱质难禁剪拂威。寄语章台休摆乱，风流态度有时归。
艳歌行
作者：朱诚泳
朝代：明

秦家有好女，婉娈字罗敷。父怜母更惜，深闺谁敢谋。十二初养发，十三渐知羞。十四正垂髫，十五乃上头。娇痴十八九，明媚擅风流。于时嫁千乘，好合胶漆投。夫妇两兼美，姿容万不侔。耳珰明月珠，裙带黄金钩。明眸剪秋水，秀色照秦楼。飞鸟见之堕，潜鱼见之浮。病者见之起，去者见之留。嗤嗤多往来，人人注罗敷。矇夫不解睹，闻声亦随游。使君驱马来，一见意油油。踌蹰不能去，遣吏与之谋。黄金我所饶，而能共载不。罗敷前谢吏，使君请归休。罗敷自有夫，堂堂千乘侯。使君自有妇，焉用桑中求。夫妇贵有别，与君风马牛。知君非浪子，妾身岂倡流。宁将身中刃，断我舌下喉。传言谢使君，罗敷乃罗敷。
艾如张
作者：朱诚泳
朝代：明

艾如张罗，黄雀几多。雀乃高飞，其如雀何。大雀善惊，黄口贪食。虞人张罗，于彼路侧。黄雀头颅，嗟谁与惜。
芭蕉
作者：朱诚泳
朝代：明

朱弦弄罢南薰起，雨过空庭净于洗。太湖石畔绿䕺䕺，新叶乱抽青凤尾。隔户还疑拥碧幢，更宜石下水淙淙。美人翻恶湿阴重，日午停针围绣窗。我时散步来还去，为爱清奇闲倚柱。吟成却忆横渠翁，新德新知引新趣。剩欲题诗留醉墨，只恐西风凋翠叶。何当写入无声诗，永向吾斋助奇绝。
花影
作者：朱诚泳
朝代：明

重重还叠叠，万卉任荣枯。日月照来有，亭台阴处无。丹青谁着笔，水墨自成图。只恐风撩乱，残花委地铺。
花砌
作者：朱诚泳
朝代：明

纹甃接庭阶，芝兰绕砌栽。最怜双白鹤，来往啄苍苔。
苑中
作者：朱诚泳
朝代：明

乘暇寻芳偶独来，熙熙群品在春台。暖风消尽墙阴雪，一夜繁花几树开。倾国名花七宝阑，红娇粉腻怯春寒。长安多少豪华客，惟解懵腾醉里看。
苑中·其一
作者：朱诚泳
朝代：明

乘暇寻芳偶独来，熙熙群品在春台。暖风消尽墙阴雪，一夜繁花几树开。
苑中·其二
作者：朱诚泳
朝代：明

倾国名花七宝阑，红娇粉腻怯春寒。长安多少豪华客，惟解懵腾醉里看。
苦吟
作者：朱诚泳
朝代：明

笔床棐几日相亲，性癖耽诗四十春。独爱渊明冲淡趣，不将崎崛骇诗人。朝苦吟诗暮苦吟，苦吟却恐被诗淫。吟成字字皆粗拙，惭愧成周雅颂音。
苦吟·其一
作者：朱诚泳
朝代：明

笔床棐几日相亲，性癖耽诗四十春。独爱渊明冲淡趣，不将崎崛骇诗人。
苦吟·其二
作者：朱诚泳
朝代：明

朝苦吟诗暮苦吟，苦吟却恐被诗淫。吟成字字皆粗拙，惭愧成周雅颂音。
苦哉远征人
作者：朱诚泳
朝代：明

苦哉远征人，荷戈西出秦。以身自许国，举目谁为亲。阴云翳落日，白草迷黄尘。三伏不知暑，四月那见春。射生充早食，卧草当夜茵。风高弓力劲，霜重铁衣新。主将号令肃，部伍催行频。提兵誓灭敌，僇力敢顾身。固知在家乐，宁厌行戍贫。他日侯王贵，绘像登麒麟。
苦寒
作者：朱诚泳
朝代：明

万象冰壶里，同云满太空。闭门三日雪，刮面五更风。羸马卧僵殍，冻鸱蹲老翁。铁衣犹塞外，忍对地炉红。
苦寒
作者：朱诚泳
朝代：明

玄冥严号令，四野雪花飞。莫道深宫冷，贫民未授衣。
苦寒行
作者：朱诚泳
朝代：明

枯桑叫号朔风急，贺兰山色朝来失。我马冲寒势欲僵，飞雪漫天大于席。野狐径渡河冰合，冰刃著人如剑斫。莫讶征夫多指落，见说寒林冻杀雀。边云压地边风猛，飞雪平铺三万顷。蕃儿走狗更呼鹰，醉拥貂裘宁畏冷。秦人运刍兼运粮，牛颠驴蹶车轮戕。但愿黄河狐怕渡，三军喜气回春阳。
苦寒行·其一
作者：朱诚泳
朝代：明

枯桑叫号朔风急，贺兰山色朝来失。我马冲寒势欲僵，飞雪漫天大于席。野狐径渡河冰合，冰刃著人如剑斫。莫讶征夫多指落，见说寒林冻杀雀。
苦寒行·其二
作者：朱诚泳
朝代：明

边云压地边风猛，飞雪平铺三万顷。蕃儿走狗更呼鹰，醉拥貂裘宁畏冷。秦人运刍兼运粮，牛颠驴蹶车轮戕。但愿黄河狐怕渡，三军喜气回春阳。
苦旱
作者：朱诚泳
朝代：明

妖魃肆凶顽，频年炽无已。隰田皆龟拆，泾渭黄尘起。井涸草木枯，赤地动千里。天灾固流行，感召良有以。死者相枕藉，生者艰动履。骨肉尚相食，焉知有伦理。困苦亦已极，调燮望谁弭。彼苍空悠悠，胡不谅人只。凭谁挽天瓢，一泻银河水。
苦热行
作者：朱诚泳
朝代：明

赤云喷火烧长天，蟾宫老桂飞苍烟。金乌自恨具毛羽，白虎喘杀知谁怜。万山烘透销青翠，四海波乾欲平地。苍龙鳞甲隐虫蛆，竟日泥蟠嗟殄瘁。况是南州瘴疠乡，火山炎海连天黄。著人毒热若汤火，灼我肌肤成炙疮。铁甲磨穿藏虮虱，万苦千辛死无日。蛮人退去幸生还，一级微名君尚惜。
荅少参郁先生
作者：朱诚泳
朝代：明

岁久音尘绝，怀君思愈深。兰章辱远寄，展玩轻南金。锦绣夺人目，宫商恊雅音。三复得远意，庶以慰离心。瞻望不可见，云树连春阴。
草亭
作者：朱诚泳
朝代：明

粗结茅亭小，乾坤景趣幽。坐来心迹静，何必搆危楼。
荐福僧房
作者：朱诚泳
朝代：明

门对南山列画屏，白云如水宿檐楹。老僧长日无尘事，一炷清香一过经。
莱公赵宋名臣也其孤忠大节盖炳炳于史册间予读前书素仰其人兹过华州一谒祠下因吊以诗云
作者：朱诚泳
朝代：明

看山来华岳，驻马寇公祠。老蔓缠空木，荒苔蚀断碑。乾坤功业大，史册姓名垂。千古精诚在，公安有竹枝。
莲塘与强景明伴读联句
作者：朱诚泳
朝代：明
体裁：七言排律

睡起深宫厌日长，閒来小辇过莲塘。沿堤钗股多芳荇，夹道丝条总绿杨。步底流泉分地脉，树头飞翠滴岚光。移将太液池边景，散作旃檀国里香。共爱精神兼色相，还怜红白间青黄。应疑根自三峰徙，果见花开十丈强。天马有蹄争出浴，神鱼无饵不须藏。旋收紫的供茶碗，自捲青筒当酒觞。赤日行天纨扇急，清风入席苧衣凉。蜻蜓对立来还去，属玉双飞集又翔。小竖敲针权作钓，奚奴横木代为梁。人缘避暑趋亭上，客为寻诗坐水傍。勘破乾坤俱是乐，真成物我两相忘。濂溪老子无边趣，太乙真人一叶航。自足娱心歌窈窕，何须濯足赋沧浪。新诗辏出应难和，烂醉扶归也不妨。须信西方真佛境，更于何处觅仙乡。非才自愧非韩孟，七步谁能敌我王。
莲塘与强景明伴读联句
作者：朱诚泳
朝代：明

睡起深宫厌日长，閒来小辇过莲塘。沿堤钗股多芳荇，夹道丝条总绿杨。步底流泉分地脉，树头飞翠滴岚光。移将太液池边景，散作旃檀国里香。共爱精神兼色相，还怜红白间青黄。应疑根自三峰徙，果见花开十丈强。天马有蹄争出浴，神鱼无饵不须藏。旋收紫的供茶碗，自捲青筒当酒觞。赤日行天纨扇急，清风入席苧衣凉。蜻蜓对立来还去，属玉双飞集又翔。小竖敲针权作钓，奚奴横木代为梁。人缘避暑趋亭上，客为寻诗坐水傍。勘破乾坤俱是乐，真成物我两相忘。濂溪老子无边趣，太乙真人一叶航。自足娱心歌窈窕，何须濯足赋沧浪。新诗辏出应难和，烂醉扶归也不妨。须信西方真佛境，更於何处觅仙乡。非才自愧非韩孟，七步谁能敌我王。
菊
作者：朱诚泳
朝代：明

瑟瑟西风不受欺，自缘晚节在东篱。何人更道无钱赏，况是参军落帽时。
落花
作者：朱诚泳
朝代：明

片片舞东风，胭脂点地红。鸟啼金谷晚，春事又成空。
葵榴
作者：朱诚泳
朝代：明

南风催送东风去，锦绣离披万花树。眼前富贵竟成尘，喜有葵榴供逸趣。我爱丹心向太阳，肯随桃李争芬芳。更喜朱英喷真火，累累成实包天浆。飞蝇不到宫庭肃，隐几相看乐幽独。窗前一雨洗深红，更露本来真面目。藩维事简守真一，鼓罢虞琴玩湘帙。兴来咏物适閒情，一笑优游且消日。
葵花
作者：朱诚泳
朝代：明

花开如木槿，照水更依墙。淡白偎深紫，轻红间浅黄。倾心臣职分，注意道家装。肯被铅华涴，随风近紫阳。
蓝田县之东有山高入云表甚秀拔予问从臣此山奚名有知者对曰此李唐仙人王顺登仙山因以一绝纪之
作者：朱诚泳
朝代：明

蓝田咫尺接商颜，谁是丹成出世间。老鹤无声人已远，白云空自锁空山。
藩庭别意为贾希召都宪赋
作者：朱诚泳
朝代：明

祖席休辞酒满斟，匆匆离思转难禁。乾坤纳纳谁非客，湖海悠悠独此心。素履久同冰与蘖，归装赢得鹤随琴。天涯明日遥相忆，目极暮云春树深。
蚕妇
作者：朱诚泳
朝代：明

脂粉无心懒去施，求桑常恐饲蚕迟。绮罗多少红楼女，睡熟纱窗日上时。
蛾眉怨
作者：朱诚泳
朝代：明

君不见汉家天子偏多欲，万户千门犹未足。巍峨宝殿饰黄金，磊磈琼楼镌白玉。个中宫女日无事，学得新翻合欢曲。彩帐年年空御床，椒房夜夜閒红烛。忽闻中使自天来，暗地低头笑口开。蛾眉扶入车中去，凤诏先从马上回。即夜承恩留侍寝，鸳鸯被拥珊瑚枕。夜深明月上瑶台，梦回却怕窗风冷。不意君心遽变迁，欲抛恩爱学神仙。金盘露和蓝田玉，石井冰生泰华莲。空闻龙辂亲封禅，何曾一接仙人面。渭河女子乳垂寻，持斋徒感天星见。君心多欲岂仙才，钩弋枉死谁怜哉。王母蟠桃真浪说，争如下诏罢轮台。琼阶人静生春草，可惜蛾眉坐中老。五利文成竟受诛，不见刘郎上蓬岛。宫车晚出南山去，吁嗟翻被求仙误。灵驾飘摇不可追，惟有悲风起陵树。人生岁月苦无多，汉宫一入成蹉跎。楚雨湘云归昨梦，刘郎刘郎如我何。
蜀府德阳王师古堂代保安王肃斋作
作者：朱诚泳
朝代：明

圣圣既以远，古道何邈绵。遗训弗俱亡，明明垂简编。万理具成宪，后王宜不愆。吕政弗师古，诗书烬馀烟。傅说古良弼，纳诲心拳拳。至言乃龟鉴，宜哉千古传。吾人思受益，无如师圣贤。君子贵自勉，彼昏胡不然。河间兴礼乐，淮南泥神仙。择术诚在人，存亡讵由天。吾宗有贤王，分藩世蝉联。日用动师古，肯为流俗牵。苍黄免驰逐，货色咸弃捐。斋居静无事，妙契羲皇前。嗟余沗宗人，见贤思与肩。昼读古人书，夜梦与周旋。吾宗契吾志，夙夕恒乾乾。声光腾玉牒，流芳万斯年。皇祖有彝训，典则相后先。宪章在诸孙，百世同勉旃。
行乐
作者：朱诚泳
朝代：明

青春行乐莫蹉跎，出海乌蟾等逝波。惆怅天随呼不起，江湖谁续散人歌。
西园晓晴
作者：朱诚泳
朝代：明

红紫斗芳新，韶华满眼春。绿窗深院里，应有惜花人。
西园池亭
作者：朱诚泳
朝代：明

池亭閒坐久，烦郁顿消除。水气侵衣薄，山光入座虚。浅沙眠白鹭，细藻跃金鱼。最喜无尘杂，吟哦趣有馀。
西园竹
作者：朱诚泳
朝代：明

渭川半亩西园竹，远比猗猗在淇澳。和烟带雨初移来，一片鸣珰响清玉。出林新长万琅玕，阶前日日报平安。箨龙满地碍行径，飕飕风动生清寒。雅性从来无所好，独爱此君频索笑。呼童汲水煮新茶，坐对吟诗更奇妙。汝生气味同吾人，德音自是吾嘉宾。虚心直节每相许，岁晚为我添精神。垂垂拟结千年实，凤鸟飞来还恣食。等閒月下有人过，乞与回仙制长笛。露华如洗翠作丛，铿金击石声摩空。出门如见此君在，犹愧当年卫武公。
西城路
作者：朱诚泳
朝代：明

西城路，半是平田半坟墓。平田渐少坟渐多，酸风苦雨泣铜驼。百岁光阴驹过隙，营营终日将如何。人生少年胡不乐，世间那有苏仙鹤。
西湖图
作者：朱诚泳
朝代：明

雨过西湖涨碧波，画船摇曳载笙歌。绿杨黄鸟苏堤外，想像诗成忆老坡。
览秀楼为宗兄临潼王养性斋题
作者：朱诚泳
朝代：明

杰构凭虚接上台，阑干曲曲障风埃。窗涵渭水玻瓈滑，帘捲终南紫翠开。歌舞不知谁共醉，登临应许我重来。无边光景无穷趣，莫惜新诗为品裁。
访印鍊师不遇
作者：朱诚泳
朝代：明

隔涧泠泠磬远闻，寻君惆怅未逢君。一声白鹤瑶天外，五粒松枝锁白云。
访城南孝子庐墓
作者：朱诚泳
朝代：明

命驾来寻孝子居，落花天气日长初。乔松几个一双鹤，老屋数间千卷书。高冢己沾新雨露，故家还守旧田庐。纷纷肉食知多少，侧耳高风愧不如。
说经台之北仅一舍有祖庭焉予访重阳旧迹虽有黄冠数辈惜无可问之者然而叠阁重楼气象甚都所谓五祖七真者其亦乘云驭鹤而来憩于此耶盖不可知也予面峰峦徘徊松下恍若飞渡弱流而容与蓬山之上矣因作一诗以写幽兴云
作者：朱诚泳
朝代：明

峰峦矗矗与天齐，叠阁层楼望处微。云去瑶坛丹灶冷，雨香石径紫芝肥。湫深自尔宜龙蛰，树密多应碍鸟飞。真境可人清兴好，肯因行役浪思归。
请人看梅
作者：朱诚泳
朝代：明

桃李争春不耐寒，老龙独向雪中蟠。孤标只许青松侣，冷艳从教白眼看。瀹茗赋诗聊酝藉，巡檐索笑足盘桓。合欢不是无杯酒，似怪风情近牡丹。
请人赏春
作者：朱诚泳
朝代：明

东园春正好，游乐预相招。诗酒如无伴，莺花也寂寥。
读史外纪
作者：朱诚泳
朝代：明

太极本无极，乃在天地先。两仪生四象，庶类斯繁焉。混茫一以辟，浑敦御其间。明达二五粤，三才方肇宣。粤惟太古氏，一姓十三人。澹泊诚无为，俗化因之淳。干支名岁在，天灵实斯君。继之王者何，爰以定三辰。寿年能满德，一万八千春。居方受元命，继地治以昌。山川分九区，人各居一方。惟臣不虚贵，惟主不虚王。君臣政教兴，男女斯有常。淳风正沕穆，更号曰九皇。于惟大荒初，人物无区别。抟生以咀华，茹毛而饮血。夏暑结巢居，冬寒穿窟穴。传教土为台，纪事绳为结。厥后书契兴，事事劳辞说。太昊象日月，帝德能合天。耦奇自有数，河洛呈其玄。婚姻分姓氏，断桐丝为弦。神明德可通，万类情可宣。道统信斯启，圣圣乃相传。伊耆蓺五谷，有熊占斗纲。人文一以著，尧舜垂衣裳。夏忠商尚质，周文郁有光。绳绳隆治道，国祚绵且昌。春秋互征伐，七雄争暴强。嬴秦窃神器，再传二世亡。仁义弃不施，吁嗟良可伤。
读史外纪·其一
作者：朱诚泳
朝代：明

太极本无极，乃在天地先。两仪生四象，庶类斯繁焉。混茫一以辟，浑敦御其间。明达二五粤，三才方肇宣。
读史外纪·其三
作者：朱诚泳
朝代：明

居方受元命，继地治以昌。山川分九区，人各居一方。惟臣不虚贵，惟主不虚王。君臣政教兴，男女斯有常。淳风正沕穆，更号曰九皇。
读史外纪·其二
作者：朱诚泳
朝代：明

粤惟太古氏，一姓十三人。澹泊诚无为，俗化因之淳。干支名岁在，天灵实斯君。继之王者何，爰以定三辰。寿年能满德，一万八千春。
读史外纪·其五
作者：朱诚泳
朝代：明

太昊象日月，帝德能合天。耦奇自有数，河洛呈其玄。婚姻分姓氏，断桐丝为弦。神明德可通，万类情可宣。道统信斯启，圣圣乃相传。
读史外纪·其六
作者：朱诚泳
朝代：明

伊耆蓺五谷，有熊占斗纲。人文一以著，尧舜垂衣裳。夏忠商尚质，周文郁有光。绳绳隆治道，国祚绵且昌。春秋互征伐，七雄争暴强。嬴秦窃神器，再传二世亡。仁义弃不施，吁嗟良可伤。
读史外纪·其四
作者：朱诚泳
朝代：明

于惟大荒初，人物无区别。抟生以咀华，茹毛而饮血。夏暑结巢居，冬寒穿窟穴。传教土为台，纪事绳为结。厥后书契兴，事事劳辞说。
读宁河武顺王邓氏世家录
作者：朱诚泳
朝代：明

手提一剑归真主，百二雄师势独尊。彤管铭功辉简册，青门为庶泣儿孙。东皇已去花无赖，华表重来鹤有言。六尺孤坟钟阜外，谁将麦饭吊英魂。气节棱棱压万夫，平生百战定寰区。丹书铁劵当朝宠，武略文韬百世模。淮泗腴田惟旧业，麒麟高阁有新图。天家雨露东溟阔，况是河山旧剖符。
读宁河武顺王邓氏世家录·其一
作者：朱诚泳
朝代：明

手提一剑归真主，百二雄师势独尊。彤管铭功辉简册，青门为庶泣儿孙。东皇已去花无赖，华表重来鹤有言。六尺孤坟钟阜外，谁将麦饭吊英魂。
读宁河武顺王邓氏世家录·其二
作者：朱诚泳
朝代：明

气节棱棱压万夫，平生百战定寰区。丹书铁劵当朝宠，武略文韬百世模。淮泗腴田惟旧业，麒麟高阁有新图。天家雨露东溟阔，况是河山旧剖符。
读李太白诗
作者：朱诚泳
朝代：明

天上酒星终日醉，寒芒犹占长庚位。敢入蟾宫窃侍儿，酣迷不省身遭累。一朝天帝怒且嗔，自天谪降埋红尘。长安市上酒家卧，睨视四海如无人。莲峰为笔天为纸，天纵奇才厌馀子。斗酒真成诗百篇，秀似芙蓉出秋水。醉来花下还一呷，遮莫清光照华发。海吸鲸吞未放乾，等閒字字皆英发。有时踏翻鹦鹉洲，有时搥碎黄鹤楼。偏师突出敌崔颢，肯让区区先一头。可惜仙才竟弃捐，江头弄月身翻然。骑鲸万里上天去，精灵料得归星躔。文章流落在人世，万丈虹蜺烛天地。何当烈火鍊黄金，为铸斯人示吾契。
读韩信传
作者：朱诚泳
朝代：明

鸟尽弓藏事可忧，英雄无术为身谋。谁知逐鹿功成后，不及留侯与酂侯。
读高太史诗
作者：朱诚泳
朝代：明

日光玉洁冠英豪，鹤逝鲸飞不可招。留得当时遗藁在，青藜五夜烛青霄。
谕祭祖王陪朝使宿坟所
作者：朱诚泳
朝代：明

天光终始贲丘园，感激鸿仁矢不谖。地下先公应有语，九泉无自荅皇恩。月冷乌啼二鼓过，一灯明灭夜如何。怪来欹枕难成寐，风木萧萧感慨多。
谕祭祖王陪朝使宿坟所·其一
作者：朱诚泳
朝代：明

天光终始贲丘园，感激鸿仁矢不谖。地下先公应有语，九泉无自荅皇恩。
谕祭祖王陪朝使宿坟所·其二
作者：朱诚泳
朝代：明

月冷乌啼二鼓过，一灯明灭夜如何。怪来欹枕难成寐，风木萧萧感慨多。
质轩
作者：朱诚泳
朝代：明

矮屋何须桷与榱，并刀谁复剪茅茨。雕镌綵绘非吾事，朴厚浑坚实尔宜。宓瑟虞琴声最淡，太羹玄酒味偏奇。尘埃多少繁华眼，不是商人讵得知。
贺张一之宪佥之父封君八十寿
作者：朱诚泳
朝代：明

八十康强亘古稀，贤郎禄养喜无违。花香绿酒醺人艳，黍熟黄鸡入馔肥。肯向公家轻自售，每从乡社醉扶归。遥知耆旧追随处，争羡封君著绣衣。
贺戴松崖升都宪
作者：朱诚泳
朝代：明

薇垣迁秩贰都台，荆楚风烟到处开。恩命一函从北下，福星千里又南来。凤麟自古生明世，廊庙于今用大材。昨夜仰瞻霄汉上，文光垂彩耀三台。
贺新亝兄书屋落成
作者：朱诚泳
朝代：明

宗藩华搆俯层城，小结书斋又落成。满架香芸青馥馥，一庭芳草翠盈盈。可人兼喜留谈谑，熟客频来免送迎。孔思周情千载趣，湛然方寸有馀清。
贺新斋兄袭封汧阳王
作者：朱诚泳
朝代：明

万国星辰拱至尊，又看天使下亲藩。金函玉节今恩重，伯服侯冠古制存。带砺河山盟册府，分封茅土及诸孙。绵绵馀泽齐天地，水木还能忆本源。
贺致政王少府九十之寿其孙黄门求
作者：朱诚泳
朝代：明

贤关称俊乂，县佐著能为。平易民心悦，公廉士论宜。兰亭追往事，松径赋新诗。倦鸟投林早，门云出岫迟。江涛翻浩荡，舟楫脱艰危。德贵阴施者，天其默相之。瞿昙真有识，馀庆已先知。迹隐青山旧，堂开绿野奇。三槐承世泽，一桂发孙枝。凤咮依金阙，鹓行接玉墀。芳名归月旦，遐算逾期颐。奉使还朝日，称觞献寿时。希声歌白雪，妙舞间朱丝。况际雍熙世，何欢可代兹。
赋得潼关晓骑送盛舜臣还吴
作者：朱诚泳
朝代：明

重关高耸玉绳低，曙色微分柳外堤。远道有人催去马，清时无客效鸣鸡。帝城瑞日瞻来近，亲舍孤云望欲迷。去去不须增感慨，好将形胜入新题。
赏春
作者：朱诚泳
朝代：明

春光明远近，红紫正芳妍。野外张帷幄，风前沸管弦。绮罗人拾翠，騕袅客停鞯。落日城南路，香尘障瞑烟。
赏春与强景明伴读联句
作者：朱诚泳
朝代：明

青春寻乐事，受简召群仙。鸟外张油幕，花前设绮筵。小阶芳草合，深苑锦云鲜。山色开图画，莺声错管弦。园桃迎我笑，宫柳正人眠。浸酒挼花蕊，供茶煮竹鞭。深杯休放却，高兴更相牵。睿制容相续，清词敢售妍。水鱼元有合，雨露自无边。敢谓邹枚盛，尤惭董贾贤。多应怜气味，不是慕荤膻。令出催金钵，诗成唾锦笺。陈思才独盛，妙思入幽玄。
赏梅
作者：朱诚泳
朝代：明

堕指冰霜岁暮时，梅花消息到南枝。暗香疏影真奇绝，不负孤山处士诗。
赏花
作者：朱诚泳
朝代：明

曲阑干外牡丹花，玉篆标题护绛纱。龙管凤笙欢赏处，不知楼外夕阳斜。
赏菊与严宗哲太守长史吴元素乔思孝伴读强景明联句
作者：朱诚泳
朝代：明

九日招文士，东篱醉菊花。懒云神入藻，苦雨脚成麻。酒量应无敌，吟怀讵有涯。淡香轻桂麝，佳色陋铅华。礼秩矜疏放，盘盂愧静嘉。八珍兼鹿豕，诸品杂鱼虾。狂子歌为剧，妖童髻作丫。壮怀轻不落，醉耳厌琵琶。白雪翻新谱，黄流泻紫霞。天空雨新霁，风细日初斜。五亩终殊径，千畦总异葩。佳期人共赏，睿制世争誇。入枕清魂梦，调羹溅齿牙。且倾彭泽酒，莫点玉川茶。百拜情无已，千钟数更加。龙涎真可拟，羯鼓不须挝。雅趣同三益，雄才陋五车。仁贤光帝胄，富贵自天家。幸际明时好，何妨逸兴奢。东平名独盛，北阙望应赊。任落参军帽，休乘博望槎。风流怜楚客，结束笑吴娃。酩酊人分散，疏林集暮鸦。
赏雪
作者：朱诚泳
朝代：明

玉宇琼楼一色新，开尊谈笑别生春。座中宾客知多少，谁是梁园作赋人。
赞十四首 其一 悯祖
作者：朱诚泳
朝代：明

赳赳仪容，桓桓英武。出甲陇西，散其部伍。心拱北辰，威镇西土。肇造秦邦，为我始祖。
赞十四首 其七 怀祖
作者：朱诚泳
朝代：明

天姿开爽，性质刚明。雅音允协，巧思层生。藩维之表，宗室之英。惜乎短折，谥称其情。
赞十四首 其三 隐祖
作者：朱诚泳
朝代：明

仪容丰伟，性行脩洁。震若雷霆，皎如冰雪。持已谨严，维藩卓越。维我隐祖，天潢之杰。
赞十四首 其九 康祖
作者：朱诚泳
朝代：明

天姿英毅，至性刚方。敦崇儒术，雅尚词章。臣工震肃，礼乐铺张。维我康祖，于秦有光。
赞十四首 其二 悯祖妃邓氏
作者：朱诚泳
朝代：明

堂堂世胄，曰惟宁河。姿容严重，佐理中和。邑姜媲美，太姒同科。配我始祖，耿耿不磨。
赞十四首 其五 夫人唐氏
作者：朱诚泳
朝代：明

明明隐祖，允赖匡襄。笃生国嗣，曰怀曰康。宗枝蕃衍，奕叶隆昌。夫人之泽，地久天长。
赞十四首 其八 怀祖妃张氏
作者：朱诚泳
朝代：明

天挺幽姿，配我怀祖。九死不移，终身一姥。烈日严霜，中流砥柱。寿考令德，名垂千古。
赞十四首 其六 僖祖
作者：朱诚泳
朝代：明

兢兢持已，翼翼小心。靡奢靡纵，不骄不淫。夙成令德，早著徽音。天夺之速，千古沉沉。
赞十四首 其十 康祖妃陈氏
作者：朱诚泳
朝代：明

具备德容，博通书史。纲纪宫闱，教育孙子。相我祖王，实周任姒。于万斯年，永赖馀祉。
赞十四首 其十一 惠考
作者：朱诚泳
朝代：明

猗欤昭考，肫肫其仁。有如时雨，有若阳春。德音秩秩，文质彬彬。爱人好予，宠谥维新。
赞十四首 其十三 母妃杨氏
作者：朱诚泳
朝代：明

天姿贞淑，懿德慈良。山川毓秀，宫壸腾光。生我育我，为君为王。褒赠自天，永荷吾皇。
赞十四首 其十二 惠考妃王氏
作者：朱诚泳
朝代：明

早膺封册，相我先王。寿虽不永，名亦斯彰。仪容如在，传诵不忘。于穆清庙，同享烝尝。
赞十四首 其十四 惠考继妃嵇氏
作者：朱诚泳
朝代：明

粤膺妙选，继佐先王。宠颁册命，恩礼殊常。尊崇二纪，宫壸重光。四旬薨逝，附葬原冈。
赞十四首 其四 隐祖妃刘氏
作者：朱诚泳
朝代：明

天生淑质，世阀元勋。中心乐善，内助惟勤。贤声洋溢，令德彰闻。佐我隐祖，百世腾芬。
赞十四首·悯祖
作者：朱诚泳
朝代：明

赳赳仪容，桓桓英武。出甲陇西，散其部伍。心拱北辰，威镇西土。肇造秦邦，为我始祖。堂堂世胄，曰惟宁河。姿容严重，佐理中和。邑姜媲美，太姒同科。配我始祖，耿耿不磨。仪容丰伟，性行脩洁。震若雷霆，皎如冰雪。持已谨严，维藩卓越。维我隐祖，天潢之杰。天生淑质，世阀元勋。中心乐善，内助惟勤。贤声洋溢，令德彰闻。佐我隐祖，百世腾芬。明明隐祖，允赖匡襄。笃生国嗣，曰怀曰康。宗枝蕃衍，奕叶隆昌。夫人之泽，地久天长。兢兢持已，翼翼小心。靡奢靡纵，不骄不淫。夙成令德，早著徽音。天夺之速，千古沉沉。天姿开爽，性质刚明。雅音允协，巧思层生。藩维之表，宗室之英。惜乎短折，谥称其情。天挺幽姿，配我怀祖。九死不移，终身一姥。烈日严霜，中流砥柱。寿考令德，名垂千古。天姿英毅，至性刚方。敦崇儒术，雅尚词章。臣工震肃，礼乐铺张。维我康祖，于秦有光。具备德容，博通书史。纲纪宫闱，教育孙子。相我祖王，实周任姒。于万斯年，永赖馀祉。猗欤昭考，肫肫其仁。有如时雨，有若阳春。德音秩秩，文质彬彬。爱人好予，宠谥维新。早膺封册，相我先王。寿虽不永，名亦斯彰。仪容如在，传诵不忘。于穆清庙，同享烝尝。天姿贞淑，懿德慈良。山川毓秀，宫壸腾光。生我育我，为君为王。褒赠自天，永荷吾皇。粤膺妙选，继佐先王。宠颁册命，恩礼殊常。尊崇二纪，宫壸重光。四旬薨逝，附葬原冈。
赠山中道士
作者：朱诚泳
朝代：明

鍊就金丹不出山，世人那得见童颜。他年冲举归蓬岛，华表应看一鹤还。
赠汤以脩纪善进阶致政
作者：朱诚泳
朝代：明

董贾才华擅俊良，曳裾元侍我先王。笼鹅书妙黄金薤，倚马吟成白雪章。松柏经霜知不改，筌蹄得意信难忘。一封竟遂柴桑愿，又进官阶拜宠光。
赤壁图次王世昌都宪韵
作者：朱诚泳
朝代：明

战胜何须说伯功，江湖风景属诗翁。洞箫吹起山东月，人在澄波万顷中。
赵松雪明皇出游图
作者：朱诚泳
朝代：明

画品通神绝世无，龙姿凤质照珊瑚。自缘家国关心事，不写銮舆幸蜀图。
起夜来
作者：朱诚泳
朝代：明

念远断音书，揽衣中夜起。月明如有情，照入深闺里。
踏雪寻梅
作者：朱诚泳
朝代：明

万里同云雪满天，蹇驴驼醉峙吟肩。不知春到梅花否，行遍前川与后川。
轩中即事
作者：朱诚泳
朝代：明

小小结幽轩，我来任栖宿。富贵轻浮云，身安心自足。高槐夹行道，繁阴凉夏屋。洞然八窗开，青山常在目。细和渊明诗，诗成还自读。夜来风雨声，晓起庭莎绿。
轻薄篇
作者：朱诚泳
朝代：明

末世多轻薄，轻薄良可嗤。昂昂倚门第，行行恃先基。金多忽贫贱，尚肯恤癃疲。气豪蔑贤圣，讵知慕轩羲。一餐烹九鼎，下箸犹嗟咨。被服极纨绮，犹云匪新奇。千金买艳妾，色衰竟弃之。四方致名马，一蹶终见遗。结交出肺肝，盟言日星垂。片言苟不合，对面生嫌疑。仲尼称匹夫，造化呼小儿。伯阳道德小，孟轲仁义亏。孙吴岂谙兵，卢扁岂知医。陋兹轻薄子，宜为君子规。薄方惊蝶翅，轻于风柳枝。愿言执其人，为君投四夷。
过东轩墓
作者：朱诚泳
朝代：明

中却中山酒，长眠竟不醒。脊令悲夜雨，鸿雁落晨星。冢树连云暗，园芜带露青。空馀丝竹在，地下杳难听。
过古庙
作者：朱诚泳
朝代：明

败壁颓垣半绿苔，行人过此暂徘徊。一龛冷落无香火，惟有栖鸦夜夜来。
过合阳温穆王东园延春亭感怀
作者：朱诚泳
朝代：明

东皇促驾肯淹留，井辖于人岂易投。露洗怨红花泪滴，烟迷寒翠柳眉愁。当年吟赏添新况，此日经过感旧游。斜日鸟啼宾客散，山亭无恙水空流。
过墙竹
作者：朱诚泳
朝代：明

箨龙初卸锦绷香，头角峥嵘过粉墙。翻讶吹箫秦弄玉，月明骑凤度潇湘。
过宫人墓
作者：朱诚泳
朝代：明

綵鸾飞去几回秋，枳棘丛深见墓丘。艳骨香魂千古恨，断云残雨一天愁。故宫寂寂春何在，落日涓涓水自流。啼鸟声中增感慨，肩舆经过更迟留。
过山家
作者：朱诚泳
朝代：明

岩壑结芳邻，衡茅远俗纷。林深迟见日，石乱自生云。树影当窗翳，泉声入座闻。幽居同木石，鹿豕更成群。
过山家
作者：朱诚泳
朝代：明

榆柳阴阴覆短墙，绕畦黄蝶菜花香。山翁睡起浑无事，坐弄儿童笑夕阳。
过戏河有作
作者：朱诚泳
朝代：明

流水无声伯业空，人言列国此争雄。至今春雨桃花落，还似当年战血红。
过旧邸看梅
作者：朱诚泳
朝代：明

一树寒梅傍砌栽，东风依旧见花开。主人已去犹为主，不厌花时日日来。
过景隆池
作者：朱诚泳
朝代：明

雨花风叶堕芳池，景物凄凉石兽危。策马更从原上看，斜阳满地照残碑。
过曲江池
作者：朱诚泳
朝代：明

江边一望草蒙茸，弦管楼台转首空。红杏不知尘世改，年年依旧笑春风。
过田中有感
作者：朱诚泳
朝代：明

小人不可用，用则妨善良。稂莠不可容，容则嘉谷伤。所以田家父，耘锄日皇皇。四体苦胼胝，仅得充饥肠。奈何治家国，而不谨其防。悠悠感前史，披书徒自伤。
过田家
作者：朱诚泳
朝代：明

结庐依畎亩，耕作足生涯。门巷閒眠犊，池塘乱叫蛙。园收新芋栗，墙荫旧桑麻。岁晚村翁会，比邻酒任赊。
过雍世隆方伯别业
作者：朱诚泳
朝代：明

邯郸梦破小功名，别墅新开近斗城。一井晓烟桑叶暗，半檐晴日杏花明。吟边杖履恣游乐，尘外轩车绝送迎。寄语东山谢安石，莫因高卧负苍生。
过鸿沟
作者：朱诚泳
朝代：明

龙争虎战欲相吞，百二河山一剑分。楚汉兴亡均是梦，两抔寒土锁秋云。
近郭有玄都观盖禹锡看花处也种桃道士既不可见而兔葵燕麦今尚复然予山行之趣悉见于诗兹将入城而犹有玄都之兴散人好奇亦自可笑诗亦不可不留也
作者：朱诚泳
朝代：明

杰阁层楼旧已颓，海桑变幻几千回。桃花不见空葵麦，瓦砾无多只草莱。尘面至今还自拂，春光前度为谁栽。不须立马频伤感，老屋逃亡更可哀。
近雁塔有坡二曰胭脂曰翡翠其春游之盛盖极于开元天宝间矣观其命名之意则当时游冶之乐犹有可想见者因成二律情见乎辞
作者：朱诚泳
朝代：明

宣平坊里旧名坡，故老相传事不讹。非有猩红将地染，直看茜水带泥和。芙蓉争艳凝肌肉，兰麝吹香入绮罗。车马去来歌舞散，东风开遍野花多。虾蟆陵下曲江边，传道开元乐事偏。金缕罗襦相斗靡，粉容花貌各争妍。雏莺历历歌喉细，飞燕盈盈舞袖翩。今日凄凉成一梦，淡烟衰草接平川。
近雁塔有坡二曰胭脂曰翡翠其春游之盛盖极于开元天宝间矣观其命名之意则当时游冶之乐犹有可想见者因成二律情见乎辞·其一
作者：朱诚泳
朝代：明
体裁：七言律诗

宣平坊里旧名坡，故老相传事不讹。非有猩红将地染，直看茜水带泥和。芙蓉争艳凝肌肉，兰麝吹香入绮罗。车马去来歌舞散，东风开遍野花多。
近雁塔有坡二曰胭脂曰翡翠其春游之盛盖极于开元天宝间矣观其命名之意则当时游冶之乐犹有可想见者因成二律情见乎辞·其二
作者：朱诚泳
朝代：明

虾蟆陵下曲江边，传道开元乐事偏。金缕罗襦相斗靡，粉容花貌各争妍。雏莺历历歌喉细，飞燕盈盈舞袖翩。今日凄凉成一梦，淡烟衰草接平川。
进履图
作者：朱诚泳
朝代：明

张良昔未遇，誓欲报韩仇。进履圮桥下，虚心将有谋。素书一授受，于焉相炎刘。蹙秦暨蹶项，默运帷幄筹。王业既大定，毅然乞封留。列侯岂不贵，而托赤松游。度彼良之心，报韩愿已酬。区区黄石公，不知伊与周。素书视典谟，治道孰为优。
远游篇
作者：朱诚泳
朝代：明

至人思远游，远游竟何之。聊乘汗漫风，直与神仙期。晨兴食方丈，暮归宿瑶池。凭虚弄日月，剑佩光陆离。渴饮九霄露，饥餐千岁芝。平头看星斗，挥手谢尘羁。欢忻朝帝座，指麾役灵祇。归来驭元气，飞云亦追随。步虚振金石，天风吹鬓丝。两仪与终始，三光共盈亏。茫茫尘海人，蚩蚩讵能知。
述怀
作者：朱诚泳
朝代：明

金阙琼台拥玉皇，群仙步武佩？？。等閒也欲论封禅，虎卫无缘入建章。
述怀
作者：朱诚泳
朝代：明
体裁：七言绝句

金阙琼台拥玉皇，群仙步武佩��。等閒也欲论封禅，虎卫无缘入建章。
追和元孟溪湖上之作
作者：朱诚泳
朝代：明

爱花不惜买花钱，博得春风满目前。晴蝶舞酣红杏日，晓莺啼破绿杨烟。隔溪钟磬来僧寺，入座笙歌在妓船。俯仰乾坤都是乐，何须物外觅神仙。南山招我亦良缘，恨不中间结数椽。草色正当行仗外，莺声恰在舞筵前。行行细柳摇金镂，点点风榆落翠钱。更爱小桥添画意，一竿斜系钓鱼船。江南雨霁不胜春，况是湖山绝点尘。蛙鼓喧来鸣岸芷，燕泥衔去堕江蘋。锦堤花柳迷金勒，画舫笙歌醉玉人。写兴从来凡几首，总输坡老独清新。杭州风物锦成堆，送目閒登百尺台。举棹吴江翻雪去，捲帘天竺送青来。佳人倦舞妒飞燕，游子停杯歌落梅。却忆风流苏太守，肩舆忘却醉中回。
追和元孟溪湖上之作·其一
作者：朱诚泳
朝代：明

爱花不惜买花钱，博得春风满目前。晴蝶舞酣红杏日，晓莺啼破绿杨烟。隔溪钟磬来僧寺，入座笙歌在妓船。俯仰乾坤都是乐，何须物外觅神仙。
追和元孟溪湖上之作·其三
作者：朱诚泳
朝代：明

江南雨霁不胜春，况是湖山绝点尘。蛙鼓喧来鸣岸芷，燕泥衔去堕江蘋。锦堤花柳迷金勒，画舫笙歌醉玉人。写兴从来凡几首，总输坡老独清新。
追和元孟溪湖上之作·其二
作者：朱诚泳
朝代：明

南山招我亦良缘，恨不中间结数椽。草色正当行仗外，莺声恰在舞筵前。行行细柳摇金镂，点点风榆落翠钱。更爱小桥添画意，一竿斜系钓鱼船。
追和元孟溪湖上之作·其四
作者：朱诚泳
朝代：明

杭州风物锦成堆，送目閒登百尺台。举棹吴江翻雪去，捲帘天竺送青来。佳人倦舞妒飞燕，游子停杯歌落梅。却忆风流苏太守，肩舆忘却醉中回。
送丘仲玉大参之任山西
作者：朱诚泳
朝代：明

若翁三晋赖旬宣，鹏路追踪有后贤。藩省甘棠谁忍伐，琐闱旧草世争传。蒲关夜月鸡声早，汾水秋风雁影联。自是才高留不到，岩廊千仞看飞鶱。
送严宗哲太守乃弟冠带南还
作者：朱诚泳
朝代：明

五马城东送远行，那堪难弟别难兄。乌纱此日同沾宠，黄甲当年独著声。春草池塘还入梦，夜窗风雨最关情。云山杳杳牵离恨，极目湖天一雁鸣。
送严宗哲太守入觐
作者：朱诚泳
朝代：明

五马骄嘶不受鞭，文章太守远朝天。苍头秪许携孤鹤，父老何曾献一钱。岂弟从来心宅好，廉能多见口碑传。朝廷公道明于日，此去褒旌定九迁。
送严茂才省兄南归宗哲太守之弟
作者：朱诚泳
朝代：明

楚天空阔楚山青，秀出奇才属地灵。艺苑争传鹦鹉赋，云霄齐振凤凰翎。笔端造化移衡岳，胸次波涛小洞庭。珍重难兄贤太守，好将科甲继芳声。
送人之云中
作者：朱诚泳
朝代：明

红亭绿酒郁金香，灞岸西风水气凉。极目云中千里外，鸟飞不尽塞天长。
送人之江南
作者：朱诚泳
朝代：明

离却山城向水乡，烟波万顷正茫茫。悬知吴下多风味，玉鲙金橙醒醉肠。
送人入蜀
作者：朱诚泳
朝代：明

莫向人言蜀道难，马头万仞逼青山。于今平陆皆溟渤，转眼风波反覆间。
送人还闽
作者：朱诚泳
朝代：明

杨柳经霜叶乱飞，双旌迢递出关西。紫萸黄菊牵归兴，绿酒红亭惜解携。宦邸清风随驿马，客程残月促晨鸡。故园到日应多暇，好把新诗取次题。
送仰晋卿宪长入觐
作者：朱诚泳
朝代：明

駊騀花骢觐紫宸，棱棱风采动朝绅。霜飞豸角三秋肃，喜入龙颜万国春。执法无私推骨鲠，筹边有策待经纶。笼街喝道长安市，元是西台第一人。
送仰茂才南还晋卿宪使之子
作者：朱诚泳
朝代：明

秋雨长安送小坡，青云麟趾思如何。墨池字逼兰亭叙，艺苑才高白雪歌。獬豸定知传旧物，珊瑚又见长新柯。干将此去须重砺，珍重名家进士科。
送任进之学正之绛州
作者：朱诚泳
朝代：明

匹马嘶风踏软尘，大河东去是通津。金天后夜文星远，绛水开年化雨新。芹泮绿回官舍晓，杏坛红送讲堂春。人材瑞世从先达，皋席于今有凤麟。
送余士英司马之京
作者：朱诚泳
朝代：明

天书飞下五云端，八座崇高礼数宽。霖雨早收天下望，法星曾照塞门寒。当年维岳生申甫，终古边城倚范韩。将相勋名真不愧，折冲补衮信非难。
送冯原孝郎中奉使还朝
作者：朱诚泳
朝代：明

建节宗藩册礼成，鸣驺千里上神京。宾筵此日看仪度，虎榜当年识姓名。五色长虹光不掩，千金良璧价非轻。趋朝正是阳回日，上苑迁乔听早莺。
送匡敬敷绣衣事竣还朝
作者：朱诚泳
朝代：明

戎政贤劳岁屡更，又持绣斧上神京。天开魏阙双龙近，云尽长空一鹗横。官道飞埃过雨净，驿亭残暑逐风清。九重若问三农事，麰麦微收谷未成。
送吴世安绣衣还朝
作者：朱诚泳
朝代：明

按部贤劳岁已更，乘骢又见上神京。从来白简名偏重，此去金吾胆亦惊。泰运喜同文运盛，法星还近帝星明。埋轮揽辔男儿事，肯使前贤独擅名。
送吴元素长史致仕
作者：朱诚泳
朝代：明

缄情才上九重天，乞得閒身宠渥偏。四品进阶金带重，五花裁锦茜袍鲜。秦城况有连云第，杜曲仍多负郭田。我喜相违复相近，沃心还望仲舒贤。
送周国瑞总戎守镇西夏
作者：朱诚泳
朝代：明

金敕初颁五凤楼，便催铁钺镇边州。北来已破羌人胆，西顾宁烦圣主忧。千里旌旗山月晓，一声鼓角塞云秋。酬功他日铭彝鼎，定列麒麟阁上头。
送唐虞卿郎中回京
作者：朱诚泳
朝代：明

遥持玉节下秦中，万里流云素鉴空。曲直肯挠三尺法，咨询都付一心公。行旌渺渺瞻燕北，驿骑萧萧过陕东。囊里封章多少事，更期民隐达宸衷。
送夏官杨知微司厅事竣还朝
作者：朱诚泳
朝代：明

三孤世阀挺人豪，赞理兵曹地位高。霄汉飞腾真不忝，关山跋涉肯辞劳。长安秋色随青盖，华岳晴光绚锦袍。此去天颜应咫尺，定知乔擢荷恩褒。
送大参邓松坡致政还乡
作者：朱诚泳
朝代：明

两封情疏达金扉，乞得閒身故里归。上国久依红日近，内江遥望白云飞。鲈鱼鲙美充珍馔，孔雀袍新胜舞衣。忠孝两全臣子分，傍人应羡早知几。
送娄克让之四川方伯
作者：朱诚泳
朝代：明

紫泥封敕下天阍，宪使迁官向蜀藩。瑞世百年麟在囿，清风千里鹤随轩。朝廷方岳西川重，霄汉星辰左辖尊。从此雪山南下路，甘棠春煖绿阴繁。
送娄廉使克让朝京
作者：朱诚泳
朝代：明

玉骢腾踏使车轻，宪节趋朝出雍城。旌旆影摇晴雪冷，佩环声振晓风清。云中双阙星辰近，天上重瞳日月明。关辅年来尚彫敝，好因前席论苍生。
送少司徒许季升之京
作者：朱诚泳
朝代：明

平生豪气薄云霓，鲁直曾劳御笔题。才大似嫌秦地小，名高翻觉华山低。争看赤手扶黄道，又见徵书降紫泥。此去为霖康四海，还祈馀泽被关西。
送少司马王表伦赴京
作者：朱诚泳
朝代：明

简书分陕羡贤劳，几见巡边树节旄。战马不嘶饶苜蓿，耕农无事醉蒲萄。三春雨露滋三辅，六籍经纶济六韬。八座登庸还有待，好将忠赤荅恩褒。遥持玉节镇长安，百辟严趋仰豸冠。私谒不通霜满面，秋毫无犯铁为肝。一封丹诏来春殿，三品清衔贰夏官。幸际升平戎事少，委蛇日日侍金銮。
送少司马王表伦赴京·其一
作者：朱诚泳
朝代：明

简书分陕羡贤劳，几见巡边树节旄。战马不嘶饶苜蓿，耕农无事醉蒲萄。三春雨露滋三辅，六籍经纶济六韬。八座登庸还有待，好将忠赤荅恩褒。
送少司马王表伦赴京·其二
作者：朱诚泳
朝代：明

遥持玉节镇长安，百辟严趋仰豸冠。私谒不通霜满面，秋毫无犯铁为肝。一封丹诏来春殿，三品清衔贰夏官。幸际升平戎事少，委蛇日日侍金銮。
送左廷珍宪使升都宪辽东巡抚
作者：朱诚泳
朝代：明

十载西台著豸冠，又迁都宪上朝端。九重图治求贤急，三辅怀恩拜别难。宝鉴光摇关月冷，高牙风动海云寒。封侯自古多文士，斗印期登大将坛。
送张应祥绣衣按治四川还朝
作者：朱诚泳
朝代：明

绣衣骢马上金台，好是西川按辔回。甘雨一天随使节，清风千里断氛埃。故园情思迷松菊，先陇恩光贲草莱。五色云开双阙近，朝阳争看凤飞来。
送张廷仪绣衣
作者：朱诚泳
朝代：明

秦晋山河咫尺间，绣衣人望下台端。九重朝日辞龙衮，一道秋霜落豸冠。阊阖夜深飞梦绕，太行云近举头看。北风莫谩吹关雪，鹰隼元来不畏寒。文章柱史擅才华，独步中台帝所嘉。云簇朱衣兼绣豸，霜飞白笔更生花。坐令豪侠遵王度，肯使奸邪小法家。归去倘劳当宁问，为言西土靖边沙。
送张廷仪绣衣·其一
作者：朱诚泳
朝代：明

秦晋山河咫尺间，绣衣人望下台端。九重朝日辞龙衮，一道秋霜落豸冠。阊阖夜深飞梦绕，太行云近举头看。北风莫谩吹关雪，鹰隼元来不畏寒。
送张廷仪绣衣·其二
作者：朱诚泳
朝代：明

文章柱史擅才华，独步中台帝所嘉。云簇朱衣兼绣豸，霜飞白笔更生花。坐令豪侠遵王度，肯使奸邪小法家。归去倘劳当宁问，为言西土靖边沙。
送张断事考绩严太守代求
作者：朱诚泳
朝代：明

早通三尺法，戎幕擅才猷。名喜中丞荐，诗烦太守求。清风生狴犴，高论动貔貅。好去燕山道，重来觅旧游。
送张邦镇都宪巡抚畿内
作者：朱诚泳
朝代：明

西省才承宠命新，中台又见荷丝纶。如今八座多求旧，自古三边重得人。万里河山同日月，九重霄汉动星辰。北门锁钥知均是，会见沙场靖骑尘。
送惠安伯奉使还朝
作者：朱诚泳
朝代：明

圣明天子重亲亲，衮冕临轩遣大臣。亲捧金书辞北阙，远持玉节下西秦。波分雨露天潢近，庆衍宗支帝命申。归去重瞳应咫尺，为言万物总回春。
送戈勉学太守之廉州
作者：朱诚泳
朝代：明

天家有诏起龚黄，暂抚东夷近海乡。夹道旗亭榕叶暗，绕城村落荔枝香。扶桑日上春无瘴，合浦珠还夜有光。壮志不须嗟远别，男儿出处付穹苍。
送成复初指挥南还与严宗哲太守乔思孝长史强景明伴读联句
作者：朱诚泳
朝代：明

一骑冲寒出灞陵，望中仙掌入云层。三秦豪杰乡评在，两叶勋华国史登。龙起当年闻扈从，蝉联此日看云仍。琴边得趣追中散，画里传诗比右丞。瘦骨独怜清似鹤，奇毛转觉鸷如鹰。名通丹陛交章荐，功在黄河满路称。分手又从天外未，举头犹记日边曾。白云目断松楸远，紫电光寒浐渭澄。郑驿梅缄春早寄，谢池草思梦还凭。大江潮上初生月，古渡澌流渐合冰。归到旧京应忆我，石头风雨夜窗灯。
送戴松崖之浙江宪长
作者：朱诚泳
朝代：明

三年提学擅芳名，此日迁官沐宠荣。关右文风归浑厚，越中民物待澄清。霜寒驿路豺狼遁，日煖梧冈凤鸟鸣。此去台端聊驻马，圣明虚席待阿衡。
送春
作者：朱诚泳
朝代：明

榆荚杨花乱舞风，东皇何事去匆匆。一庭芳草添浓绿，满耳啼莺怨落红。眼底韶华浑似梦，人间乐事又成空。临岐对酒情无赖，殢雨尤云怅望中。
送春
作者：朱诚泳
朝代：明

青帝收春律，中宵法驾旋。暖风芳草渡，细雨落花天。深树迷蝴蝶，空山叫杜鹃。一樽从此别，相见动经年。
送暹上人还京
作者：朱诚泳
朝代：明

萍水相逢岁未周，又看飞锡上神州。梁恢针验心多感，龙树机深计莫留。雁度碧云函谷晓，蝉鸣红树曲江秋。临岐且莫伤怀抱，更约春风此地游。
送李叔渊绣衣还朝
作者：朱诚泳
朝代：明

青春豸绣几人如，玉斧从容引鹭车。买铁十年曾铸剑，典衣无日不收书。似闻彫瘵劳存问，那复豺狼待扫除。去近九重应简在，西行声价重璠玙。旧持宪节过西秦，衔命重来是故人。八郡风霜千里远，三场条格一时新。杜陵骨瘦多忧国，范相心劳总为民。料得巡边应有待，藩邦争识玉麒麟。
送李叔渊绣衣还朝·其一
作者：朱诚泳
朝代：明

青春豸绣几人如，玉斧从容引鹭车。买铁十年曾铸剑，典衣无日不收书。似闻彫瘵劳存问，那复豺狼待扫除。去近九重应简在，西行声价重璠玙。
送李叔渊绣衣还朝·其二
作者：朱诚泳
朝代：明

旧持宪节过西秦，衔命重来是故人。八郡风霜千里远，三场条格一时新。杜陵骨瘦多忧国，范相心劳总为民。料得巡边应有待，藩邦争识玉麒麟。
送李少参希范致政还乡
作者：朱诚泳
朝代：明

囊封情疏达天阍，乞得身閒荷宠恩。召伯爱多棠勿剪，渊明归早菊犹存。九峰结社诗千首，三泖维舟酒一樽。除却赏心并乐事，只将家学授儿孙。
送李文明宪使之任河南
作者：朱诚泳
朝代：明

东陵作镇先诸郡，西岳旬宣重一方。到处苍生沾雨露，平生清节凛冰霜。宪台赫赫官阶峻，使节摇摇驿路长。不道梁园还久住，居然听履上岩廊。
送李经司升知陇州
作者：朱诚泳
朝代：明

赞政薇垣属老成，分符又喜领专城。九衢父老壶浆饯，一路儿童竹马迎。行李只随清献鹤，生涯谁卖陇山鹦。东风三月长安道，侧耳行人沸颂声。
送梁廷美都宪巡抚湖广
作者：朱诚泳
朝代：明

九五飞龙泰运开，大藩方伯进都台。随车雨自秦关去，有脚春从楚甸来。和璧定为稀世宝，傅舟原是济川才。圣明正尔思贤佐，双佩还应接上台。
送汤半村西游
作者：朱诚泳
朝代：明

千里来游百二州，又骑羸马向西游。萧条自叹冯唐发，凋弊谁怜季子裘。渭水断鸿投远渚，陇山落木动高秋。老怀料得行吟惯，不似寻常动别愁。
送汪文灿大参升任广东宪长
作者：朱诚泳
朝代：明

薇垣督饷未三年，持宪遐方简任专。霜落梅天消瘴雨，风清驿路扫蛮烟。讼庭坐久榕阴合，宾席开时荔子鲜。见说外台风纪重，豸冠还上五云边。
送焦知县升彰德知府
作者：朱诚泳
朝代：明

曾于乌府播芳声，又向花封报政成。皂盖朱轓今日宠，玉壶秋月旧时清。爱民须体朝廷意，卧辙偏伤父老情。见说调羹还有待，一麾宁许久专城。
送熊良佐方伯之湖南
作者：朱诚泳
朝代：明

才向西秦种紫薇，又从南楚振馀辉。清名自昔公多著，舆论元来众所归。华岳有图归使橐，湖湘无土涴征衣。遥知别后相思处，目断江楼一雁飞。
送王述之升山西宪长
作者：朱诚泳
朝代：明

龙蟠金敕下长安，宪副承恩又转官。鸷鸟乘秋霜翮健，法星垂彩夜光寒。五陵父老遮骢马，三晋云山识豸冠。料得轻车行熟路，片言折狱信非难。
送王鸾同知回凤翔
作者：朱诚泳
朝代：明

锦树西风叶半残，罗衣初试未全寒。贰车清健骅骝稳，来往康庄未觉难。风流别驾一诗人，几度乘车过渭滨。见说年来劳抚字，冰壶秋月迥无尘。怜君走马向岐州，我欲留君不我留。银瓮玉醅新酒熟，东篱空负菊花秋。
送王鸾同知回凤翔·其一
作者：朱诚泳
朝代：明

锦树西风叶半残，罗衣初试未全寒。贰车清健骅骝稳，来往康庄未觉难。
送王鸾同知回凤翔·其三
作者：朱诚泳
朝代：明

怜君走马向岐州，我欲留君不我留。银瓮玉醅新酒熟，东篱空负菊花秋。
送王鸾同知回凤翔·其二
作者：朱诚泳
朝代：明

风流别驾一诗人，几度乘车过渭滨。见说年来劳抚字，冰壶秋月迥无尘。
送秋官谢维章亚卿还朝
作者：朱诚泳
朝代：明

参相薇垣旧识荆，十年南北两驰情。手持三尺来京国，人迓双旌入雍城。紫极晓晴初日丽，金天秋静法星明。扫除凶秽清关陕，从此奸邪梦亦惊。
送秋官车郎中还京
作者：朱诚泳
朝代：明

九重恩礼厚同宗，天上仙郎远锡封。袖带玉炉香馥郁，口传金殿语从容。秦关自昔山河壮，汉省于今雨露浓。看取归朝还使节，定知飞步接夔龙。
送童世奇黄门回京
作者：朱诚泳
朝代：明

近臣承诏下銮坡，跋涉其如远道何。鱼目混珠须辩早，角弓入酒莫疑多。人情翻覆真堪笑，水鉴妍媸定不讹。行色一鞭催去马，华山回首郁嵯峨。
送耿好问亚卿癸西岳事毕还京
作者：朱诚泳
朝代：明

圣皇忧旱为斯民，谒告名山简近臣。千里亢阳过十月，一时飞雪遍三秦。大烹牲腯劳歆飨，少宰精诚动鬼神。归去金銮烦奏对，于今民物已回春。
送胡廷伦纪善致仕还乡
作者：朱诚泳
朝代：明

廿载秦藩共我游，萧萧华发已盈头。季鹰去国莼初美，靖节还家菊正秋。万里云霄双捲翼，五湖烟水一归舟。会稽剩有佳山水，吟得新诗肯寄不。
送脩武伯还朝
作者：朱诚泳
朝代：明

亲藩封拜礼初成，鸣佩依然上玉京。千里河山旋使节，一方茅土受宗盟。春回灞岸莺声早，雪霁函关马足轻。青岁功名须努力，等閒莫负旧家声。
送致政蒋用璋知县还吴
作者：朱诚泳
朝代：明

长安陌上花正飞，苏台游客初辞归。一年南北慕丰采，相见那忍仍相违。关陕适逢天久旱，山川草木无精辉。灞陵行馆尽萧索，满道流移恒苦饥。秦人半死委沟壑，肝脑涂地豺狼肥。送君此日空惆怅，离筵把酒风吹衣。嗟君夙昔多抱负，眼见颠连忍含哺。济时长策满胸中，袖手胡为乎中路。江南景物吴门偏，风月常随诗酒船。纶巾野服任萧散，飘飘俨若瀛洲仙。忆君年少曾登第，百里花封民感惠。官轻便觉折腰难，墨绶铜章遽捐弃。流光庆泽钟贤郎，广寒丹桂飘天香。十载灯窗富文学，飞黄指日当腾骧。愿言行义以达道，登庸慎莫仍韬光。
送董生还蜀
作者：朱诚泳
朝代：明

明时空负贾生才，韦布萧然故里回。穷达元来真有命，莫因弹铗重徘徊。
送袁推府膺荐之京
作者：朱诚泳
朝代：明

行行上玉京，得意马蹄轻。乌府徵书急，黄堂狱讼平。子容人颂德，若水史垂名。会入端公选，应教一道清。
送西安袁大纶推府应召之京
作者：朱诚泳
朝代：明

万里青云早致身，三年丹笔断如神。奇才自古成梁栋，灵囿于今有凤麟。藉藉芳名闻北阙，煌煌休命下西秦。法星昨夜光芒正，照见兰台第一人。
送许进士还朝季升都宪之子
作者：朱诚泳
朝代：明

奉使西来荷宠恩，德人真见此温温。百年庭训诗兼礼，一代贤科弟与昆。骐骥超群元有种，珊瑚出海岂无根。忠宣不愧希文后，汗简勋名取次论。
送谈时英佥宪升任江西宪副
作者：朱诚泳
朝代：明

双旌高捲北风凉，南望洪都去路长。洞獠定归今日化，野梅应发去年芳。谩誇搏击同鹰隼，共喜翱翔有凤凰。楚水吴山成远别，作诗聊为缓离觞。
送贾希召都宪致政还蜀
作者：朱诚泳
朝代：明

承流总宪两称宜，忧国忧民鬓已丝。裴相抗章求退日，边人归化受降时。巴江雪霁鸥波阔，蜀栈云连鸟道危。可是还家便高卧，九重无乃动遐思。
送道士还山
作者：朱诚泳
朝代：明

山人只在山中醉，醉爱白云深处睡。偶然卖药入城闉，手抱瑶琴见清致。猗兰古调竟何之，当轩为我鸣朱丝。曲终狂笑天地窄，三斗自吸宁能辞。虚名抛掷如敝屣，只说终南多石髓。一匕入口甘如饴，辟谷于今若干纪。拂袖携囊归旧巢，天风满路轻飘飘。凌空一跃仙人杖，拄倒来时旧铁桥。
送邓二南还
作者：朱诚泳
朝代：明

西来情款款，南去计匆匆。走马辞关右，看山过洛中。江湖千里隔，池馆几时同。亲旧风流少，长歌渭水东。
送郁文博少参致政还上海
作者：朱诚泳
朝代：明

天恩乞得下明光，回首乡关旧路长。风月有情归箧笥，烟霞无梦到岩廊。数杯浊酒黄花径，十里青山绿野堂。遥想鲈鱼秋正美，一竿终日钓沧浪。
送郑子初长史致政归南闽
作者：朱诚泳
朝代：明

作相亲藩擅德音，莼鲈忽动故乡心。匡衡去国多遗草，疏广还家有赐金。绿野雨晴花雾煖，沧江月白水云深。悬知报主心犹在，清梦还应绕禁林。
送郑德新方伯致仕
作者：朱诚泳
朝代：明

霄汉勋名喜致身，薇垣望重自西秦。心应许国终怀赤，鬓为忧民早博银。公道定知归太史，清朝无愧作閒人。从今勘破黄粱梦，习静虚堂养谷神。
送郑琴士南游
作者：朱诚泳
朝代：明

壮游知不惮驱驰，东望三衢信所之。流水高山琴里趣，阳春白雪马前诗。岂无远道莺花好，为有高堂鹤发垂。慈竹满庭春酒熟，归期须及燕来时。
送郭上舍使云南回京
作者：朱诚泳
朝代：明

乃祖吾藩相，而孙上舍生。一门贤子弟，三辅旧家声。僰道羊肠险，秦关马足轻。圣朝科目重，莫负读书名。
送都宪孙世荣四川巡抚
作者：朱诚泳
朝代：明

紫泥封敕下金銮，进擢都台镇锦官。分陕未终秦地爱，济川应遂蜀人欢。雪山又为公来重，云栈宁辞马度难。从此诸番皆慕义，不劳兵甲从戎鞍。
送都宪陈叔振作镇宣府
作者：朱诚泳
朝代：明

边疆作镇众称宜，攀卧争缘父老痴。宪府恤刑崇德望，都台迁秩拜恩私。燧烽烟杳防秋远，刁斗声沈警夜迟。旧炼石皆成五色，珍藏还待补天维。
送锦衣杨千兵回京
作者：朱诚泳
朝代：明

一片清冰置玉壶，家传韬略更兼儒。鼠牙雀角原情伪，重裤疑金定有无。堤柳煖风飞乳燕，河桥春水泛轻凫。香尘十里长安道，笑拂吴钩上帝都。
送锦衣赵廷昭挥使还朝
作者：朱诚泳
朝代：明

中朝人物美丰姿，少日才名众见推。身惹炉烟分虎卫，口衔天语下龙墀。来时满月随金节，归路清飙引绣旗。忠慎如君真不忝，好同皋契佐雍熙。
送长史之京
作者：朱诚泳
朝代：明

独怜外患一朝加，要识荣枯似转车。鱼目混珠难卒辩，青蝇点璧未为瑕。身羁请室心还赤，梦绕严庭鬓易华。去去不须垂别泪，天家雨露正无涯。
送陈公辅伴读省亲入蜀时其弟进士亦归省
作者：朱诚泳
朝代：明

一别慈闱几岁寒，宦游何处问平安。太行睥睨云飞远，栈阁崔嵬马度难。庭下称觞尧叟至，门前衣绣季方欢。人间家庆如君少，堂北春深雨露宽。
送陈德脩都宪之河南
作者：朱诚泳
朝代：明

青云黄甲早飞腾，历历贤劳独有称。才领除书迁左牧，又看徵诏进中丞。后生久已归山斗，元首从来藉股肱。记取长安今日别，上元时节正张灯。
送韩德夫绣衣南还天长展墓
作者：朱诚泳
朝代：明

泣血三年眼欲枯，邈绵宁忍忘中都。輶车带月过金陡，清节凝霜照玉壶。官道好山随去马，故园宰树惨啼乌。昼游况是人生愿，料得心情异二苏。
送韩德夫绣衣起复之京
作者：朱诚泳
朝代：明

脱却麻衣著绣衣，远乘骢马谒金扉。云开玉阙双龙拥，秋静瑶空一鹗飞。揽辔旧声馀上谷，含香新奏入端闱。独怜乡国南畿近，已见春风画锦归。
送韩淳夫府尹之应天
作者：朱诚泳
朝代：明

名魁三晋羡脩能，万里烟霄早进升。天锡徵书来画省，春随行旆入金陵。夕郎自昔推忠荩，京兆于今借股肱。接武昌黎应不忝，悬知从此更轩腾。
送韩贯道都宪巡抚西夏
作者：朱诚泳
朝代：明

盛世筹边用老成，魏公孙子复才名。紫泥金敕来关辅，大纛高牙建夏城。杀气凛如秋气肃，法星光并将星明。塞垣自此烽烟净，廊庙行看佐太平。
送顾指挥之襄阳
作者：朱诚泳
朝代：明

春水照双旌，迢递襄阳道。王事重贤劳，喜君优智调。秦民多阻饥，嗷嗷望君饱。东风三月时，满目莺花好。襄阳诸女儿，妖艳惊年少。努力济时艰，千金休买笑。
送高世德行人服阕之京
作者：朱诚泳
朝代：明

年少亨衢早致身，松崖高弟有斯人。使藩不辱君王诏，营墓谁怜孝子贫。旧赐绯袍深雨露，重依丹陛近星辰。故园听说松楸在，可有乡心入梦频。
送高文明绣衣事竣还朝
作者：朱诚泳
朝代：明

榷茶奉制抚边夷，一道澄清属有为。豸角霜威秋肃肃，乌台月影夜离离。及瓜有待催行色，折柳无端动别思。关陇近来凋弊甚，封章好达圣明知。
送鲁千之都宪之甘州巡抚
作者：朱诚泳
朝代：明

几年藩省著芳声，进秩都台荷宠荣。霖雨又从今日作，泰阶应向此时平。霜明番落旄头暗，春到阴山淑气生。为语羌戎须远遁，于今万里有长城。
送齐应璧鸿胪脩祀礼成还朝
作者：朱诚泳
朝代：明

万年天子笃同宗，遣祀园陵礼秩崇。使者虔恭将德意，先灵彷佛著仪容。空山夜静风云绕，大地春回雨露浓。归近天颜如有问，为言存没感恩同。
途次望汉城甚迩作未央宫怀古
作者：朱诚泳
朝代：明

手提一剑竟成功，定鼎长安此建宫。作则已非神禹戒，贻谋翻笑宰臣工。凤麟殿阁成尘久，鸡犬乡村有路通。钟室不知缘底事，令人千古惜英雄。
道中即事
作者：朱诚泳
朝代：明

步辇乘春古道平，一村才过一村迎。杏花雨细沾衣润，杨柳风和拂面轻。山势东连秦岭阔，河流西下渭源清。前朝胜槩豪华地，知逐沧桑几变更。
道中遇雪
作者：朱诚泳
朝代：明

前驱堕指折弓弦，四顾茫茫失渭川。初讶飞花连碧落，还疑美玉出蓝田。随车缟带真无异，捲幔冰崖绝可怜。谁道眼前非上瑞，等閒三白是丰年。
道傍废宅
作者：朱诚泳
朝代：明

衡门终日掩，不见主人归。春到花空放，年深草自肥。颓垣多鼠穴，古砌上苔衣。独有梁间燕，双双似旧飞。
道院见红梅
作者：朱诚泳
朝代：明

姑射仙人著绛纱，冰霜满面绚红霞。丹成紫府应谁识，不比玄都观里花。
遥夜吟
作者：朱诚泳
朝代：明

秋夜一何遥，灯烬炉烟灭。低下水精帘，含情对明月。
邯郸曲
作者：朱诚泳
朝代：明

邯郸女儿真如花，手梳云髻盘双鸦。红裙翠袖黄金束，春山画出蛾眉绿。芳年才及破瓜馀，除却嫦娥皆不如。弱不胜衣体轻薄，唾花疑是珍珠落。闷来斜倚碧纱窗，自拾青梅打飞雀。秋千墙外有人游，隔花一见争相求。却恨娇痴嫁人早，誓与卿卿永相好。春风夜夜芙蓉幔，酒醒扶头厌珍馔。锦堂鱼水日追欢，讵管流年暗中换。比邻有女嫁农家，蚕事才成又绩麻。日午馌田助耕作，麻丝输尽无衣著。
郊兴
作者：朱诚泳
朝代：明

数声啼鸟隔烟霞，帖帖龙驹踏软沙。紫陌好风多柳絮，锦溪新水半桃花。松楸寂寞将军墓，台殿参差释氏家。树底瓦盆盛浊酒，喜看野老话桑麻。
郊行
作者：朱诚泳
朝代：明

晓行东郭外，月色尚平分。老柏迷深寺，新花对古坟。野烟随雾合，渔唱隔溪闻。满眼皆吟趣，归来欲夕曛。
郊行与长史吴元素游正固纪善汤以脩联句
作者：朱诚泳
朝代：明
体裁：七言排律

小队从容晓出城，无边光景逐人行。春明门外鸾声动，长乐坡前马足轻。清渭水光遥入望，终南山色近相迎。林边吠客谁家犬，柳外呼人是处莺。极目云烟春淡薄，满前石子路峥嵘。山翁争迓车舆过，村妇咸惊鼓吹鸣。茅屋炊烟桑叶暗，河桥酒幔杏花明。行厨内竖供茶茗，小寺痴僧进菜羹。千载风流馀故事，一时宾从总含英。游观肯惜花前醉，倡和多于马上成。兴尽归来天未晚，无劳灯火候麾旌。
郊行与长史吴元素游正固纪善汤以脩联句
作者：朱诚泳
朝代：明

小队从容晓出城，无边光景逐人行。春明门外鸾声动，长乐坡前马足轻。清渭水光遥入望，终南山色近相迎。林边吠客谁家犬，柳外呼人是处莺。极目云烟春淡薄，满前石子路峥嵘。山翁争迓车舆过，村妇咸惊鼓吹鸣。茅屋炊烟桑叶暗，河桥酒幔杏花明。行厨内竖供茶茗，小寺痴僧进菜羹。千载风流馀故事，一时宾从总含英。游观肯惜花前醉，倡和多於马上成。兴尽归来天未晚，无劳灯火候麾旌。
郊行即事
作者：朱诚泳
朝代：明

宝马香车踏软尘，暖风不动趁游人。谁知陋巷柴门里，也有梨花一树春。
郿坞即董卓所据处也噫人生几何而彼乃积金储谷为三十年规何愚甚哉且卓之所为虽燃脐于市不足以偿其罪予因经此遂以诗叹之
作者：朱诚泳
朝代：明

策马经郿坞，临风感慨深。高腴徵万斛，珍贝累千金。桀骜钟人祸，奸雄竟陆沈。空馀歌舞地，斜日下疏林。
酒垆行
作者：朱诚泳
朝代：明

酒垆正在街当中，青楼锦树围香风。美人巧笑饵行客，玉颜相映桃花红。蛾眉瓠齿兼螓首，鞍马门前竞沽酒。笑谑焉知日已斜，执事苍头应怨久。西邻亦有酒垆开，谩誇竹叶浮樽罍。效颦翻引里人去，坐令行径生莓苔。何事人情偏好色，一见妖姬双眼侧。五陵年少更粗豪，一掷千金宁吝惜。西邻慎莫怨东邻，区区冷暖何须嗔。偶然一醉各分散，俱是悠悠行路人。
酒家
作者：朱诚泳
朝代：明

香篘闻十里，人指画桥东。紫瓮盛秋露，青帘飐晓风。曲尘飞柳外，檀板响楼中。社鼓枫林急，村村卧醉翁。
醉仙图
作者：朱诚泳
朝代：明

瑶池开宴罢，一醉入无何。转眼千年换，桑田起白波。
重赏菊与阎文振方伯吴元素长史汤以脩纪善强景明伴读联句
作者：朱诚泳
朝代：明

佳节逢重九，弘开玳瑁筵。衣冠来座上，弦管列堂前。雁度云千里，虹收雨一天。繁花分绵绣，正色缀金钱。莫为秋容淡，应期晚节坚。餐英能辟谷，饮水可延年。采采凌霜瘦，瀼瀼带露鲜。麝兰纷馥郁，罗绮斗暄妍。西子娇疑语，妖环醉欲眠。蜂媒情太剧，蝶使信空传。秋圃真堪托，春风不受怜。橘橙宜共赏，桃李谩争先。灿灿诗如锦，源源酒似泉。歌喉怜宛转，舞袖喜翩？。旧量谁云减，新声我最便。吟坛兼四美，藩邸集群仙。槛外风初静，楼头月未圆。杯盘将欲彻，宫徵尚相宣。酬酢情无已，推敲势欲颠。尘凡真有庆，鱼水岂无缘。更鼓休相促，茶瓜且少延。兴阑投彩笔，醉去压银鞯。自昔恩波阔，而今乐事偏。拜归分绛烛，护送拥金莲。感激何由报，同祈寿八千。
重赏菊与阎文振方伯吴元素长史汤以脩纪善强景明伴读联句
作者：朱诚泳
朝代：明
体裁：五言排律

佳节逢重九，弘开玳瑁筵。衣冠来座上，弦管列堂前。雁度云千里，虹收雨一天。繁花分绵绣，正色缀金钱。莫为秋容淡，应期晚节坚。餐英能辟谷，饮水可延年。采采凌霜瘦，瀼瀼带露鲜。麝兰纷馥郁，罗绮斗暄妍。西子娇疑语，妖环醉欲眠。蜂媒情太剧，蝶使信空传。秋圃真堪托，春风不受怜。橘橙宜共赏，桃李谩争先。灿灿诗如锦，源源酒似泉。歌喉怜宛转，舞袖喜翩�。旧量谁云减，新声我最便。吟坛兼四美，藩邸集群仙。槛外风初静，楼头月未圆。杯盘将欲彻，宫徵尚相宣。酬酢情无已，推敲势欲颠。尘凡真有庆，鱼水岂无缘。更鼓休相促，茶瓜且少延。兴阑投彩笔，醉去压银鞯。自昔恩波阔，而今乐事偏。拜归分绛烛，护送拥金莲。感激何由报，同祈寿八千。
金台王气歌
作者：朱诚泳
朝代：明

我祖应天命，车书混南北。定鼎制多方，当天履中极。大都之地何雄哉，真人御世自天来。九重宫阙三台近，万里河山一诏开。城高北斗星辰拱，雨霁居庸青叠耸。黄旗紫盖郁岧峣，彩凤回翔赤龙拥。千官待漏五更寒，两柱擎天峙角端。介胄如山趍侍辇，炉烟绕陛候迎銮。我朝元气回前古，灵物呈祥遍天宇。驺虞已见出南河，狮子重看贡西土。当今天子思唐虞，维持燮理多通儒。玉堂日日有歌颂，青琐年年无谏书。一朵红云笼斧扆，百花仗外飘然起。玉容侍女接丝纶，绣帽才官辉锦绮。禁柳三眠絮欲飞，退朝閒过御桥西。覆鞍黄帕观呈马，缠项红罗看斗鸡。香尘紫陌人如蚁，车骑纵横溢闾里。暗香遥引玉鞭来，满眼红妆隔帘底。王孙公子日相从，笙歌无日不春风。宋公自昔推清制，魏国于今表大功。六曹五府相连络，梵刹琳宫耀丹雘。公侯列第武功坊，耆儒应制文渊阁。三十六宫莺乱啼，四十八卫马争嘶。霜飞柏府乌千点，春日梨园锦万畦。金台王气千年在，青入西山终不改。尧天荡荡景星明，瑞日相辉助光彩。阿谁谈笑觅封侯，莫负明时趁黑头。深愧维藩无寸补，天高日望五云楼。
金钱菊
作者：朱诚泳
朝代：明

钱神一夜幻花神，铸出东篱阿堵新。莫遣半山容易赋，黄金满地骇诗人。
金鱼歌
作者：朱诚泳
朝代：明

金鱼来自金仙国，三十六鳞谁与饰。金仙亲手傅金泥，满池都作黄金色。自疑身自金仙来，凿池引水青天开。等閒俯槛玩且咏，相忘物我何悠哉。黄金佛国真可誇，金盆又出金莲花。呼童满进金罍酒，肯使金鱼荐齿牙。金鱼金鱼汝幸在吾沼，育子生孙足怡老。莫愁咀嚼莫愁烹，恣尔优游戏萍藻。
钓叟
作者：朱诚泳
朝代：明

一叶扁舟覆短篷，钓丝轻飏柳花风。烟波不接云霄路，只恐非熊入梦中。
钧天曲
作者：朱诚泳
朝代：明

飞游郁罗境，稽首东王公。开轩临法座，置酒燕灵宫。紫云歌玉女，琼浆酌金童。挥刀麟脯细，入箸鸾膏空。凤箫声袅袅，鼍鼓鸣逄逄。投壶起天笑，吹律回春融。燕罢百神散，乐阕万舞终。归来倚馀醉，凭虚驭刚风。
银河
作者：朱诚泳
朝代：明

冷浸瑶空淡欲流，素光如练夜横秋。月明乌鹊南飞去，疑是成桥度女牛。
锦积堆为许季升题
作者：朱诚泳
朝代：明

东风花事已离披，绣出天然一段奇。彷佛灯笼媚妃子，当时不遣潞公知。花神有意媚春天，种种珍奇色色妍。莫道霜台无著处，便同莲座供金仙。妆点都来属化工，几多异品错青红。休嗟回首随流水，悟得禅家色是空。万草千花次第开，园官收拾锦成堆。韶华一去真如梦，却向王维画里来。
锦积堆为许季升题·其一
作者：朱诚泳
朝代：明

东风花事已离披，绣出天然一段奇。彷佛灯笼媚妃子，当时不遣潞公知。
锦积堆为许季升题·其三
作者：朱诚泳
朝代：明

妆点都来属化工，几多异品错青红。休嗟回首随流水，悟得禅家色是空。
锦积堆为许季升题·其二
作者：朱诚泳
朝代：明

花神有意媚春天，种种珍奇色色妍。莫道霜台无著处，便同莲座供金仙。
锦积堆为许季升题·其四
作者：朱诚泳
朝代：明

万草千花次第开，园官收拾锦成堆。韶华一去真如梦，却向王维画里来。
长安道
作者：朱诚泳
朝代：明

迢遰长安道，王侯甲第多。金张朝燕饮，许史夜笙歌。京兆豪家富，新丰侠客过。卖珠谁氏子，年少正婆娑。
长歌为宗伯汧阳端懿王作
作者：朱诚泳
朝代：明

猗欤我祖秦之康，维岳钟秀通天潢。嫡庶振振四男子，一一教之以义方。我考惠王袭祖荫，分茅诸父皆封王。鸑鷟麒麟瑞明世，中间杰出推汧阳。玉叶金枝竟凋殒，岿然仅见存灵光。王性恬然靡所好，孜孜为善希刘苍。宗藩耆寿典刑在，如松斯茂兰斯芳。厌世一朝观化去，骑箕游彼白云乡。远近无人不嗟悼，况在骨肉情尤伤。讣音千里达当宁，便蕃恤典非寻常。奉常稽行谥端懿，帝曰休哉王可当。象贤克孝有宗子，三年血泪流淋浪。咫尺终南瘗冠剑，杜陵西畔曲江傍。寒烟落日翳荒草，瑟瑟悲风号白杨。吁嗟王心料无憾，含笑幽宫天地长。
长江万里图
作者：朱诚泳
朝代：明

江豚吹浪江风起，地坼惊蛇绾江水。日暮津头愁杀人，极目烟波几千里。扁舟南下急张帆，黄头屏气窥惊湍。天吴戟手真可畏，始信人间行路难。寄声射利千金子，水马乘危恐难恃。一朝宛见蹶霜蹄，忍使全躯饱鳣鲔。忧谗更忆南迁客，独倚危樯心欲拆。故园京国路茫然，黑首须臾变成白。黄芦两岸栖渔翁，钓丝轻飏随西东。得鱼沽酒亦自喜，不落人间风浪中。坐阅此图长太息，蜗名蝇利竟何益。争似青山卧白云，瓦缶泉香漱终日。
长相思
作者：朱诚泳
朝代：明

道路远且阻，相违动逾年。秋风一夕起，堕我池中莲。玉关渺何许，妾心空惘然。踌蹰坐宵境，搔首那能眠。山高须及巅，水深须及泉。离合谅有日，微躯当保全。
閒中
作者：朱诚泳
朝代：明

閒中常是笑人忙，始觉闲中趣味长。天上浮云多变幻，人间流俗自炎凉。推窗对客敲棋局，倚榻呼童检药方。茶灶笔床书满架，不妨吟啸到斜阳。
閒兴
作者：朱诚泳
朝代：明

富贵功名总不关，昔人高节许追攀。心如流水淡中淡，身比浮云閒更閒。霜雪后凋同菉竹，炎凉不改共青山。年来事事皆疏懒，惟有吟诗兴未悭。
閒居即事
作者：朱诚泳
朝代：明

地僻尘纷静，重门昼不开。虚庭团竹树，曲径换莓苔。阶下无人过，窗前有鹤来。自焚香炷坐，吟赏谩徘徊。
閒居漫兴
作者：朱诚泳
朝代：明

藩邸多清暇，閒居爱日长。疏帘晴霭散，小殿午风凉。叠石诗中画，分泉静里忙。伊人有高致，宁惜共徜徉。古鼎袅馀薰，空庭绝点尘。花香风外细，树色雨中新。瀹茗延醒客，裁诗寄远人。最便閒乐处，吾欲养吾真。
閒居漫兴·其一
作者：朱诚泳
朝代：明

藩邸多清暇，閒居爱日长。疏帘晴霭散，小殿午风凉。叠石诗中画，分泉静里忙。伊人有高致，宁惜共徜徉。
閒居漫兴·其二
作者：朱诚泳
朝代：明

古鼎袅馀薰，空庭绝点尘。花香风外细，树色雨中新。瀹茗延醒客，裁诗寄远人。最便閒乐处，吾欲养吾真。
问人求辛夷
作者：朱诚泳
朝代：明

辛夷才著两三花，花下开尊定几家。折赠一枝君莫惜，东风宁肯护繁华。
问礼图
作者：朱诚泳
朝代：明

聃为柱下史，周礼在于斯。圣人不自圣，从聃一问之。学琴暨问官，所学何常师。
闰三月一日与永兴王宜川王赏花
作者：朱诚泳
朝代：明

花时开宴席，兹晨属良辰。雁行列长幼，谊重惟天伦。斗酒起相寿，于焉见情真。欢乐岂徒尔，一一难具陈。新声奋逸响，蕴结良以伸。鸿宝启神秘，谁贻千祀身。去年七兄弟，今岁唯三人。茫茫大块间，宁择疏与亲。蜉蝣竞朝夕，蟪蛄悲秋春。何不娱心意，郁郁徒苦辛。
闺怨
作者：朱诚泳
朝代：明

别时荷未花，别后花生子。结得苦心成，红香抱霜死。
闺情
作者：朱诚泳
朝代：明

倚遍阑干白昼长，更无情绪理新妆。柳眉翠压春愁重，桃脸红添粉泪香。潮信有期通瀚海，音书无路到辽阳。自怜不及堂前燕，双去双来绕画梁。午梦初回玉漏长，粉容香汗湿残妆。箧中羞对班姬扇，帘底空闻贾媛香。暮雨几时归楚岫，春心何处问巫阳。閒来写就相思调，一段新声自绕梁。愁中一刻似年长，无复浓妆与淡妆。玉颊瘦来惭对镜，罗衣閒却罢熏香。丹枫有恨随流水，白日无情易夕阳。屈指光阴近重九，懒将黄菊傍钗梁。锦被难温觉夜长，晓来无复学梅妆。亸肩云鬓千丝乱，记臂丹砂一点香。问约有情缄豆蔻，引年无意藉昌阳。角声催起东楼月，颜色犹疑在屋梁。
闺情
作者：朱诚泳
朝代：明

宝鸭香销午梦残，倦来无力整云鬟。阑干倚遍空惆怅，人在天涯隔万山。
闺情·其一
作者：朱诚泳
朝代：明

倚遍阑干白昼长，更无情绪理新妆。柳眉翠压春愁重，桃脸红添粉泪香。潮信有期通瀚海，音书无路到辽阳。自怜不及堂前燕，双去双来绕画梁。
闺情·其三
作者：朱诚泳
朝代：明

愁中一刻似年长，无复浓妆与淡妆。玉颊瘦来惭对镜，罗衣閒却罢熏香。丹枫有恨随流水，白日无情易夕阳。屈指光阴近重九，懒将黄菊傍钗梁。
闺情·其二
作者：朱诚泳
朝代：明

午梦初回玉漏长，粉容香汗湿残妆。箧中羞对班姬扇，帘底空闻贾媛香。暮雨几时归楚岫，春心何处问巫阳。閒来写就相思调，一段新声自绕梁。
闺情·其四
作者：朱诚泳
朝代：明

锦被难温觉夜长，晓来无复学梅妆。亸肩云鬓千丝乱，记臂丹砂一点香。问约有情缄豆蔻，引年无意藉昌阳。角声催起东楼月，颜色犹疑在屋梁。
闻余士英都宪凯旋喜而有作
作者：朱诚泳
朝代：明

貔貅十万度洮河，顷刻前徒自倒戈。小丑命从今日尽，名臣功比昔人多。一天膏雨消氛气，满路春风奏凯歌。闻有巨崖堪勒颂，万人相向为君磨。
闻余士英都宪征西得捷时予国戚廖廷玺都阃在麾下得功尤多
作者：朱诚泳
朝代：明

年来小丑何陆梁，蚩蚩敢尔窥边疆。我军未出本持重，坚壁清野归牛羊。尘沙捲地惊都护，上请龙颜赫斯怒。临轩授钺谁敢当，视师乃有唐裴度。公才况是眉山英，凿凿胸中皆甲兵。指麾一扫无遗穴，四塞河湟金鼓鸣。维时亦有廖都帅，勇冠三军气尤迈。挥刀上马轻如飞，叱咤一声敌尽败。视师严毅都帅雄，白日杀伐生天风。铙歌新奏凯旋曲，万马骄嘶如蹴空。文雄露布走双骑，捷报欢呼动天地。边人安枕乐耕桑，酒熟蒲萄几家醉。圣恩稠叠赏元功，文资武级兼高崇。凌烟阁上动光采，会写余公与廖公。
闻砧
作者：朱诚泳
朝代：明

满天风露月团团，双杵丁东捣夜阑。莫讶妾心何太急，玉门关外不胜寒。
闻莺
作者：朱诚泳
朝代：明

长安雨霁东风急，满目春光逾六十。鸳鸯睡暖燕初来，金衣公子正愁湿。苑墙雾薄花欲然，一声啼出墙东偏。美人楼上暂停绣，歌喉宛啭相留连。过耳好音真有限，翻讶枝头争睍睆。肩舆驻听还低徊，似向花前催酒盏。欲凭鼓吹鸣诗肠，青春白日何悠扬。丁丁伐木起遐思，出谷迁乔咏不忘。
闻角吟
作者：朱诚泳
朝代：明

呜咽楼头暮一声，塞鸿惊起度边城。无端吹断霜天月，多少征人不忍听。辛苦年年留绝漠，功名何日图麟阁。黄沙漠漠暗秦云，极目家山双泪落。
闻雁
作者：朱诚泳
朝代：明

满空寒雨度潇湘，楚水燕云道路长。惆怅故人千里别，好传尺素过衡阳。
闻鹤声
作者：朱诚泳
朝代：明

玉宇凉生海月明，松梢忽听戛然鸣。坡仙赤壁孤舟夜，清梦惊回是此声。
闻鹤声
作者：朱诚泳
朝代：明

露冷银床湿，秋高玉宇清。天风助清思，吹送九皋声。
阶前竹
作者：朱诚泳
朝代：明

个个筼筜手自栽，绿阴密密护苍苔。小轩不独添佳致，还有丹山彩凤来。
陇头吟
作者：朱诚泳
朝代：明

万里奔驰陇头水，日夜呜呜乱人耳。黄沙白草两茫茫，怕听水声愁欲死。一从结发戍凉州，铁甲磨穿已秃头。儿孙养得谙胡语，不如陇水解东流。几度临流磨剑首，水浊谁怜刃伤手。何当乘隙奏肤功，笑取侯章大于斗。肯学李陵生服降，甘饮陇水臣他方。
陈所翁双龙卷
作者：朱诚泳
朝代：明

云满虚空雷电激，风猛波翻江海立。双龙奋出同蜿蜒，头角峥嵘烟雾湿。所翁疑是人中龙，沧溟曾与龙相逢。等闲落笔写神异，分明首尾成雌雄。斯翁久矣骑龙去，遗墨千金叹神遇。高堂展玩忽生寒，六月令人毛发竖。怪哉此卷须珍藏，通灵变化非寻常。床头深夜动风雨，秪恐破壁倾淋浪。
除夕有怀戴松崖
作者：朱诚泳
朝代：明

坐销银烛夜窗虚，感慨流光逼岁除。千里故人空有约，三湘归雁竟无书。风惊爆竹鸦声乱，雪映寒梅鹤影臞。满酌屠苏还自遣，关西何日候輶车。
雁字
作者：朱诚泳
朝代：明

暮云飞尽碧天长，万里横斜字一行。月白夜寒风力劲，断文零落下潇湘。
雁影
作者：朱诚泳
朝代：明

才背斜阳过戍楼，又拖明月度沧洲。一行飞向天南去，印破湘江万里秋。
集句拟刘文纲少参悼亡
作者：朱诚泳
朝代：明

击节悲歌缺唾壶，风花飞坠鸟鸣呼。纵令奔月成仙去，为问嫦娥更有无。油壁香车不再逢，阳台云雨去无踪。写真纵有崔徽笔，不是崔徽卷里容。不见当时劝酒人，今年依旧去年春。幽窗谩结相思梦，梦里相逢恐未真。感时心绪杳难平，无处登临不繫情。寂寂海棠枝上月，清光此夜为谁明。绿窗今夜梦分明，梦得分明恨转生。觉起无言成独坐，参横斗转月三更。断猿今夕泪沾衣，惆怅朱颜不复归。玉佩无声画屏冷，寒窗灯尽月斜晖。离别不堪无限意，为君惆怅又黄昏。明眸皓齿今何在，环佩空归月夜魂。绣帐金炉冷篆烟，魂归溟漠魄归泉。题诗朝忆复暮忆，花落猿啼又一年。一寸相思一寸灰，苍茫罗袖隔红埃。不知情魄游何处，且作行云入梦来。一片香魂不可招，野烟江草共萧萧。鱼书欲寄何由达，隔断巫山去路遥。红衣落尽暗香残，相见时难别亦难。弱水蓬莱三万里，碧桃何处更骖鸾。冰簟银床梦不成，宵分独坐到天明。潸然四顾难消遣，谁为梅花怨未平。红颜无奈落花催，可使英灵许再来。竟日倚阑空叹息，寸心争忍不成灰。百感中来不自由，琐窗花老镜鸾收。云飞雨散知何处，人自伤心水自流。目断黄云雁影沈，秋声无不搅离心。月中人去青山在，一段清愁自不禁。锦机春煖凤停梭，生死情深可奈何。回首不堪肠断处，高坟新起白峨峨。含香体素欲倾城，自是三千第一名。今日美人弃我去，寂寥珠翠想遗声。旧时仙侣笑相迎，王母前头作伴行。宴罢瑶池春梦断，何年绛节下重城。金琐瑶窗翠幔中，几回魂梦与君同。相携不尽叮咛语，得丧悲欢总是空。闭门疏雨落梧桐，多少凄凉在此中。遐想倚阑人去后，玉书无路托鳞鸿。画楼西畔桂堂东，孔雀屏开烛影红。今日窅然忘此景，野花黄蝶领春风。鸾镜佳人后会稀，论交却忆十年时。钗留一股合一扇，物在人忘无见期。旧恨新愁只自知，高楼独上思依依。红颜未老恩先断，惆怅当年意尽违。芙蓉脂肉绿云鬟，一去瑶池更不还。寂寞閒庭春又晚，更无人倚玉阑干。隐几无言有所思，惨烟悽雨不胜悲。梧桐叶上偏萧索，始是思君肠断时。春梦无心秪似云，一灯明灭夜将分。美人粉黛归何处，欲寄音书那得闻。情缘心事两难忘，回首东风一断肠。欲吊芳魂何处是，野田极目草茫茫。南国佳人去不回，旧交心为绝弦哀。若逢佳景惟惆怅，怀抱何时得好开。华笺好作断肠文，薤露歌残不忍闻。四尺孤坟何处是，落花飞絮正纷纷。一日相思似九秋，百壶芳醑岂消忧。魂归南国迷黄壤，月户云窗许暂留。银烛秋光冷画屏，绕廊行处思腾腾。美人一去无消息，敲遍阑干唤不应。几度相思入梦频，镜中金翠李夫人。暂时会面终相异，白水青山空复春。音容无复见当时，花落深春莺亦悲。今日不堪生死别，相思无路莫相思。彩云声断玉箫寒，几许幽情欲话难。尽日伤心人不见，一帘风雨杏花残。为哦楚些作哀诗，婉转蛾眉能几时。天上人间不相见，欲从何处寄相思。
集句拟刘文纲少参悼亡·其一
作者：朱诚泳
朝代：明

击节悲歌缺唾壶，风花飞坠鸟鸣呼。纵令奔月成仙去，为问嫦娥更有无。
集句拟刘文纲少参悼亡·其七
作者：朱诚泳
朝代：明

离别不堪无限意，为君惆怅又黄昏。明眸皓齿今何在，环佩空归月夜魂。
集句拟刘文纲少参悼亡·其三
作者：朱诚泳
朝代：明

不见当时劝酒人，今年依旧去年春。幽窗谩结相思梦，梦里相逢恐未真。
集句拟刘文纲少参悼亡·其三十
作者：朱诚泳
朝代：明

一日相思似九秋，百壶芳醑岂消忧。魂归南国迷黄壤，月户云窗许暂留。
集句拟刘文纲少参悼亡·其三十一
作者：朱诚泳
朝代：明

银烛秋光冷画屏，绕廊行处思腾腾。美人一去无消息，敲遍阑干唤不应。
集句拟刘文纲少参悼亡·其三十三
作者：朱诚泳
朝代：明

音容无复见当时，花落深春莺亦悲。今日不堪生死别，相思无路莫相思。
集句拟刘文纲少参悼亡·其三十二
作者：朱诚泳
朝代：明

几度相思入梦频，镜中金翠李夫人。暂时会面终相异，白水青山空复春。
集句拟刘文纲少参悼亡·其三十五
作者：朱诚泳
朝代：明

为哦楚些作哀诗，婉转蛾眉能几时。天上人间不相见，欲从何处寄相思。
集句拟刘文纲少参悼亡·其三十四
作者：朱诚泳
朝代：明

彩云声断玉箫寒，几许幽情欲话难。尽日伤心人不见，一帘风雨杏花残。
集句拟刘文纲少参悼亡·其九
作者：朱诚泳
朝代：明

一寸相思一寸灰，苍茫罗袖隔红埃。不知情魄游何处，且作行云入梦来。
集句拟刘文纲少参悼亡·其二
作者：朱诚泳
朝代：明

油壁香车不再逢，阳台云雨去无踪。写真纵有崔徽笔，不是崔徽卷里容。
集句拟刘文纲少参悼亡·其二十
作者：朱诚泳
朝代：明

闭门疏雨落梧桐，多少凄凉在此中。遐想倚阑人去后，玉书无路托鳞鸿。
集句拟刘文纲少参悼亡·其二十一
作者：朱诚泳
朝代：明

画楼西畔桂堂东，孔雀屏开烛影红。今日窅然忘此景，野花黄蝶领春风。
集句拟刘文纲少参悼亡·其二十七
作者：朱诚泳
朝代：明

情缘心事两难忘，回首东风一断肠。欲吊芳魂何处是，野田极目草茫茫。
集句拟刘文纲少参悼亡·其二十三
作者：朱诚泳
朝代：明

旧恨新愁只自知，高楼独上思依依。红颜未老恩先断，惆怅当年意尽违。
集句拟刘文纲少参悼亡·其二十九
作者：朱诚泳
朝代：明

华笺好作断肠文，薤露歌残不忍闻。四尺孤坟何处是，落花飞絮正纷纷。
集句拟刘文纲少参悼亡·其二十二
作者：朱诚泳
朝代：明

鸾镜佳人后会稀，论交却忆十年时。钗留一股合一扇，物在人忘无见期。
集句拟刘文纲少参悼亡·其二十五
作者：朱诚泳
朝代：明

隐几无言有所思，惨烟悽雨不胜悲。梧桐叶上偏萧索，始是思君肠断时。
集句拟刘文纲少参悼亡·其二十八
作者：朱诚泳
朝代：明

南国佳人去不回，旧交心为绝弦哀。若逢佳景惟惆怅，怀抱何时得好开。
集句拟刘文纲少参悼亡·其二十六
作者：朱诚泳
朝代：明

春梦无心秪似云，一灯明灭夜将分。美人粉黛归何处，欲寄音书那得闻。
集句拟刘文纲少参悼亡·其二十四
作者：朱诚泳
朝代：明

芙蓉脂肉绿云鬟，一去瑶池更不还。寂寞閒庭春又晚，更无人倚玉阑干。
集句拟刘文纲少参悼亡·其五
作者：朱诚泳
朝代：明

绿窗今夜梦分明，梦得分明恨转生。觉起无言成独坐，参横斗转月三更。
集句拟刘文纲少参悼亡·其八
作者：朱诚泳
朝代：明

绣帐金炉冷篆烟，魂归溟漠魄归泉。题诗朝忆复暮忆，花落猿啼又一年。
集句拟刘文纲少参悼亡·其六
作者：朱诚泳
朝代：明

断猿今夕泪沾衣，惆怅朱颜不复归。玉佩无声画屏冷，寒窗灯尽月斜晖。
集句拟刘文纲少参悼亡·其十
作者：朱诚泳
朝代：明

一片香魂不可招，野烟江草共萧萧。鱼书欲寄何由达，隔断巫山去路遥。
集句拟刘文纲少参悼亡·其十一
作者：朱诚泳
朝代：明

红衣落尽暗香残，相见时难别亦难。弱水蓬莱三万里，碧桃何处更骖鸾。
集句拟刘文纲少参悼亡·其十七
作者：朱诚泳
朝代：明

含香体素欲倾城，自是三千第一名。今日美人弃我去，寂寥珠翠想遗声。
集句拟刘文纲少参悼亡·其十三
作者：朱诚泳
朝代：明

红颜无奈落花催，可使英灵许再来。竟日倚阑空叹息，寸心争忍不成灰。
集句拟刘文纲少参悼亡·其十九
作者：朱诚泳
朝代：明

金琐瑶窗翠幔中，几回魂梦与君同。相携不尽叮咛语，得丧悲欢总是空。
集句拟刘文纲少参悼亡·其十二
作者：朱诚泳
朝代：明

冰簟银床梦不成，宵分独坐到天明。潸然四顾难消遣，谁为梅花怨未平。
集句拟刘文纲少参悼亡·其十五
作者：朱诚泳
朝代：明

目断黄云雁影沈，秋声无不搅离心。月中人去青山在，一段清愁自不禁。
集句拟刘文纲少参悼亡·其十八
作者：朱诚泳
朝代：明

旧时仙侣笑相迎，王母前头作伴行。宴罢瑶池春梦断，何年绛节下重城。
集句拟刘文纲少参悼亡·其十六
作者：朱诚泳
朝代：明

锦机春煖凤停梭，生死情深可奈何。回首不堪肠断处，高坟新起白峨峨。
集句拟刘文纲少参悼亡·其十四
作者：朱诚泳
朝代：明

百感中来不自由，琐窗花老镜鸾收。云飞雨散知何处，人自伤心水自流。
集句拟刘文纲少参悼亡·其四
作者：朱诚泳
朝代：明
体裁：七言绝句

感时心绪杳难平，无处登临不系情。寂寂海棠枝上月，清光此夜为谁明。
集句拟刘文纲少参悼亡·其四
作者：朱诚泳
朝代：明

感时心绪杳难平，无处登临不繫情。寂寂海棠枝上月，清光此夜为谁明。
雉子班
作者：朱诚泳
朝代：明

雉子班，傍母飞。羽泄泄，刷锦衣。野有风草我所依。陇麦青青我苦饥。虞人乃规我肉肥。飞鹰走狗惊合围。嗟我性命那可希。恨不此身逐黄鹄，一举千里，奚虑虞人为。
雨中海棠
作者：朱诚泳
朝代：明

醉来无力倚雕墙，细雨纷纷湿粉香。好似马嵬兵变日，太真含泪卸红妆。
雨中漫兴
作者：朱诚泳
朝代：明

空庭人寂寂，深院雨濛濛。博具棋无敌，愁城酒有功。苔痕沿砌绿，花蕊堕林红。闭户真为乐，交情异孔融。一室惟容膝，閒吟散郁烦。宫云浓泼墨，窗雨急翻盆。地僻人来少，心清道自尊。真宜守渊默，世事不须论。岁月如流水，新年异旧年。閒眠非病酒，痴坐类癯禅。乳燕双翻雨，饥鸢独戾天。自知心有主，肯被俗情牵。风雨连朝恶，馀寒尚袭衣。莺花经目老，车马及门稀。自喜一心静，休论万事非。任渠群燕雀，终日傍檐飞。腐迂甘守约，澹泊讵云悭。谋巧翻成拙，才疏只类顽。肯因身外事，变却镜中颜。日日钩帘坐，悠然对晚山。地僻尘嚣少，斋居坐晏如。清风回枕簟，细雨润琴书。野竹当窗密，山云入座虚。自缘非吏隐，能与世情疏。对景多清兴，悠然得趣时。閒临怀素帖，细咏少陵诗。往事皆天定，前贤不我欺。达人斯契合，处世复奚疑。俯仰浑无累，迂疏百不能。未忘君子操，肯畏俗夫憎。古调轻齐瑟，新诗付剡藤。萧然无物我，兴味似山僧。
雨中漫兴·其一
作者：朱诚泳
朝代：明

空庭人寂寂，深院雨濛濛。博具棋无敌，愁城酒有功。苔痕沿砌绿，花蕊堕林红。闭户真为乐，交情异孔融。
雨中漫兴·其七
作者：朱诚泳
朝代：明

对景多清兴，悠然得趣时。閒临怀素帖，细咏少陵诗。往事皆天定，前贤不我欺。达人斯契合，处世复奚疑。
雨中漫兴·其三
作者：朱诚泳
朝代：明

岁月如流水，新年异旧年。閒眠非病酒，痴坐类癯禅。乳燕双翻雨，饥鸢独戾天。自知心有主，肯被俗情牵。
雨中漫兴·其二
作者：朱诚泳
朝代：明

一室惟容膝，閒吟散郁烦。宫云浓泼墨，窗雨急翻盆。地僻人来少，心清道自尊。真宜守渊默，世事不须论。
雨中漫兴·其五
作者：朱诚泳
朝代：明

腐迂甘守约，澹泊讵云悭。谋巧翻成拙，才疏只类顽。肯因身外事，变却镜中颜。日日钩帘坐，悠然对晚山。
雨中漫兴·其八
作者：朱诚泳
朝代：明

俯仰浑无累，迂疏百不能。未忘君子操，肯畏俗夫憎。古调轻齐瑟，新诗付剡藤。萧然无物我，兴味似山僧。
雨中漫兴·其六
作者：朱诚泳
朝代：明

地僻尘嚣少，斋居坐晏如。清风回枕簟，细雨润琴书。野竹当窗密，山云入座虚。自缘非吏隐，能与世情疏。
雨中漫兴·其四
作者：朱诚泳
朝代：明

风雨连朝恶，馀寒尚袭衣。莺花经目老，车马及门稀。自喜一心静，休论万事非。任渠群燕雀，终日傍檐飞。
雨晴即事
作者：朱诚泳
朝代：明

好山排闼送新晴，石径苔乾步屧轻。华屋日高飞乳燕，绿杨风软听流莺。也知守拙真成拙，须信浮名未是名。一笑未堪尘鞅累，陶然醉咏乐升平。
雨晴夜坐
作者：朱诚泳
朝代：明

云散雨初晴，长空月正明。中庭凉似水，兀兀坐深更。
雨竹
作者：朱诚泳
朝代：明

凤毛䙰褷洒寒雨，绿玉团云飞不起。窗涵翠滴润图书，凉气满天秋若洗。湘江曾梦泊孤舟，一片潇潇落篷底。夜深惊起倚阑干，却忆美人隔秋水。
雨过
作者：朱诚泳
朝代：明

旭日初开霁，东风积雨过。一溪新水涨，满地落花多。山色明于画，莺声巧似歌。休嗟春事去，亭沼渐清和。
雨雪曲
作者：朱诚泳
朝代：明

风号沙塞北，雪暗玉关西。听水谙狐迹，循山趁马蹄。三冬边戍苦，万里塞云低。汉节彫零尽，苏郎应未归。
雪夜
作者：朱诚泳
朝代：明

积雪动连旬，岁华复相迫。中夜坐彷徨，窗明如月白。竹炉火正红，玉盌浮桐叶。晓起看青山，同云天一色。
雪夜
作者：朱诚泳
朝代：明
体裁：古风

积雪动连旬，岁华复相迫。中夜坐彷徨，窗明如月白。竹炉火正红，玉碗浮桐叶。晓起看青山，同云天一色。
雪意
作者：朱诚泳
朝代：明

上天布同云，寒日堕不收。老木归栖鸦，彻夜风萧飕。屋茅尽以捲，掀？无停休。昏昏遍千里，落落连九州。谁将万端叶，欲寒山中沟。寒虫厌原野，枯桑叫林丘。冰下有河鱼，忍冻谁肯求。万间思广厦，被覆焉能周。独有力耕者，相看起歌讴。今年麦信好，明岁真无忧。矧兹百谷中，所急先来牟。去冬苦愆阳，诜诜出螟蟊。一雪今乃尔，来牟行有秋。沗予守西土，而岂为食谋。端居念农事，宁敢忘绸缪。吾藩盛邹枚，森然拥戈矛。语气各勍猛，星堂能少留。
雪意
作者：朱诚泳
朝代：明
体裁：古风

上天布同云，寒日堕不收。老木归栖鸦，彻夜风萧飕。屋茅尽以捲，掀�无停休。昏昏遍千里，落落连九州。谁将万端叶，欲寒山中沟。寒虫厌原野，枯桑叫林丘。冰下有河鱼，忍冻谁肯求。万间思广厦，被覆焉能周。独有力耕者，相看起歌讴。今年麦信好，明岁真无忧。矧兹百谷中，所急先来牟。去冬苦愆阳，诜诜出螟蟊。一雪今乃尔，来牟行有秋。沗予守西土，而岂为食谋。端居念农事，宁敢忘绸缪。吾藩盛邹枚，森然拥戈矛。语气各勍猛，星堂能少留。
雪晴
作者：朱诚泳
朝代：明

阴沴初消瑞日升，田夫于耜拟东兴。山头破煖青犹在，柳眼窥春绿未曾。双艇远依收钓火，一帘深映读书灯。人间妙手嗟谁及，调燮终归宰辅能。楼雪初融岁欲更，喜闻乾鹊报天晴。炊烟早逐朝阳起，春意潜随野水生。云散佛头来岳色，风回仙掌落钟声。不知骢马经行处，赋得梅花几首成。玄冥司令势何严，一雪能教数日淹。风敛冻云归远岫，天开晴日上虚檐。梅腮破腊争匀粉，笋指缘寒未露尖。好在田家应拍手，瓦盆盛酒正厌厌。
雪晴·其一
作者：朱诚泳
朝代：明

阴沴初消瑞日升，田夫于耜拟东兴。山头破煖青犹在，柳眼窥春绿未曾。双艇远依收钓火，一帘深映读书灯。人间妙手嗟谁及，调燮终归宰辅能。
雪晴·其三
作者：朱诚泳
朝代：明

玄冥司令势何严，一雪能教数日淹。风敛冻云归远岫，天开晴日上虚檐。梅腮破腊争匀粉，笋指缘寒未露尖。好在田家应拍手，瓦盆盛酒正厌厌。
雪晴·其二
作者：朱诚泳
朝代：明

楼雪初融岁欲更，喜闻乾鹊报天晴。炊烟早逐朝阳起，春意潜随野水生。云散佛头来岳色，风回仙掌落钟声。不知骢马经行处，赋得梅花几首成。
雪晴复作
作者：朱诚泳
朝代：明

谁剪琼花促未停，海云笼日上苍冥。地宜麰麦三回白，山露芙蓉几仞青。寒溜不妨和漏滴，春蚕犹爱隔窗听。江湖此夜看牢落，应有高人睡未醒。四匝阴云动浃旬，河山积玉几番新。吟馀瘦骨应怜我，寒到贫家亦恼人。浮世悟来皆泡幻，化机流后即阳春。座中鹤氅清如许，缓步能消物外尘。片片随风欲作围，晓来帘外正霏霏。鸦巢深树饥争噪，鹊聚空梁冻不飞。双棹山阴狂客返，一蓑江上钓翁归。玉楼银海真仙咏，已觉当年属和稀。长空雪意未蹉跎，舞屑回风一瞬过。药玉杯船迎腊早，水晶帘幕受寒多。清浮石鼎应谁得，白战星堂奈若何。回首江天云雾里，短罾疏网伴渔蓑。酸风吹雨结阴云，村舍人家半掩门。剪水作花看有象，堆盐肖虎刻无痕。彩毫冻合诗仍健，绿酒春回脸易温。清兴满怀浑不俗，山阴灞水总休论。
雪晴复作·其一
作者：朱诚泳
朝代：明

谁剪琼花促未停，海云笼日上苍冥。地宜麰麦三回白，山露芙蓉几仞青。寒溜不妨和漏滴，春蚕犹爱隔窗听。江湖此夜看牢落，应有高人睡未醒。
雪晴复作·其三
作者：朱诚泳
朝代：明

片片随风欲作围，晓来帘外正霏霏。鸦巢深树饥争噪，鹊聚空梁冻不飞。双棹山阴狂客返，一蓑江上钓翁归。玉楼银海真仙咏，已觉当年属和稀。
雪晴复作·其二
作者：朱诚泳
朝代：明

四匝阴云动浃旬，河山积玉几番新。吟馀瘦骨应怜我，寒到贫家亦恼人。浮世悟来皆泡幻，化机流后即阳春。座中鹤氅清如许，缓步能消物外尘。